Lepo Company представник Србије на ESG глобалном такмичењу стартапова - Naučno-tehnološki park Beograd\nLepo Company predstavnik Srbije na ESG globalnom takmičenju startapova\nPosted on 26/11/2020 16/07/2021 by NTPteam\nLepo Company, članica NTP Beograd koja se razvija u okviru Poslovno-tehnološkog inkubatora tehničkih fakulteta Beograd (BITF), jedna je od dve kompanije izabrane da predstavljaju Srbiju na ESG globalnom takmičenju startapova!\nESG je globalno takmičenje po modelu Olimpijade u oblasti privrednog, tehnološkog, socijalnog i sportskog preduzetništva, a Srbija kao zemlja ove godine učestvuje po prvi put. Cilj je da se ostvari 1 milijarda novih radnih mesta koliko je projektovano da će biti potrebno u sledećoj dekadi na globalnom nivou.\n– Veoma je značajno što Srbija kao zemlja prvi put učestvuje u ovom takmičenju koje će istaći mlade preduzetnike sa krajnjim ciljem otvaranja novih radnih mesta i podsticaja privredne aktivnosti u našoj zemlji – kaže Martina Lepojević, članica tima Lepo Company.\nLepo Company već tri godine radi na projektu Lepo system – revolucionarnom sistemu za potpuno automatsko čišćenje nebodera i visokih zgrada.\n– Veoma smo srećni i biće nam čast da predstavimo Srbiju u ime svih naših mladih ljudi i preduzetnika, kao i sam projekat, koji verujemo da će jednog dana biti deo svakog nebodera – ističe Martina.\nESG takmičenje se organizuje pod pokroviteljstvom Ujedinjenih nacija i Svetskog ekonomskog foruma i na njemu učestvuje preko 190 zemalja i 200.000 preduzetnika, a fond nagrada iznosi 300 miliona dolara. Između šest finalista iz Srbije, stručni žiri je odabrao dve kompanije koje će prezentovati Srbiju na daljem takmičenju.


Tanjug 20. februara 2020. 14:23\nSOFIJA – Bugarski ministar odbrane Krasimir Karakačanov odobrio je prelet preko bugarske teritorije ruskom avionu koji će u Srbiju dopremiti sistem „Pancir-S1“.\n„Posle odobrenja ministra odbrane i u saglasanosti s Ministarstvom saobraćaja, informacionih tehnologija i komunikacije, dat je pozitivan odgovor u skladu sa važećim zakonom za prelet ruske letelice koja će Srbiji dopremiti protivvazdušnih raketni sistem ‘Pancir1“, saopštilo je Ministarstvo spoljnih poslova, a prenosi bugarski portal „novinite“.\nAtlantski savet Bugarske je, inače, juče izrazio zabrinutost zbog toga što će, kako su naveli, do kraja ove nedelje Rusija isporučiti Srbiji prvi od šest protivvazdušnih raketnih sistema „Pancir S1“ i mogućnosti da se ta isporuka odvija preko vazdušnog prostora Bugarske.\nOva organizacija se, kako su objavili na Fejsbuku, zapitala i da li je naučena lekcija nakon, kako kažu, strateške greške kada su 2019. ruski protivvazdušni sistemi S-400 propušteni u Srbiju, upozorivši da se takva greška ne ponovi.\nBeogradski mediji su posle posete ruskog ministra odbrane Sergeja Šojgua Beogradu pisali da bi prva isporuka od šest sistema za protivvazdušnu odbranu koje je Srbija naručila od Rusije trebalo da bude realizovana do kraja nedelje.


Uspešna zaštita šećerne repe od cerkospore – za visok prinos korena | Agrosava\nNews / Uspešna zaštita šećerne repe od cerkospore – za visok prinos korena\nUspešna zaštita šećerne repe od cerkospore – za visok prinos korena\nGljiva cerkospora, prouzrokovač pegavosti lišća šećerne repe, javlja se u šećernoj repi skoro svake godine, na šta utiče niz faktora: plodored, osetljivost sorte, količina primenjenog azota, temperatura i vlažnost vazduha.\nStoga, zaštita šećerne repe od cerkospore podrazumeva:\nodržavanje plodoreda od 4 godine,\ngajenje tolerantnih sorti na cerkosporu,\nishrana useva na osnovu agrohemijskih analiza i\npraćenje vremenskih uslova za pojavu bolesti.\nVisoke temperature, vlažnost vazduha i mikroklima u usevu šećerne repe tokom letnjeg perioda najviše utiču na brz razvoj cerkospore. Što su uslovi povoljniji, to je razvoj gljive brži i neretko se dešava potpuni gubitak lisne masne, što i te kako utiče na prinos. Zato je gljiva cerkospora ekonomski najznačajnije bolest šećerne repe.\nZaštita šećerne repe od cerkospore primenom fungicida\nPrve uočene pege su signal za primenu fungicida.\nAgrosava kao rešenje nudi Unify, kombinovani fungicid za zaštitu šećerne repe od cerkospore. Unify ima dve aktivne materije, koje se međusobno dopunjuju, efikasno deluju na različite procese patogena i sprečavaju pojavu rezistencije na iste.\nPa tako aktivna materija protiokonazol deluje na rast gljive, dok aktivna materija piraklostrobin deluje na procese disanja i sprečava sporulaciju gljive. Na ovaj način dve aktivne materije na različitim mestima deluju na gljivu i sprečavaju njen dalji razvoj i umnožavanje. Time je sprečen dalji brži razvoj bolesti, što nam obezbeđuje prednost u suzbijanju tokom narednog perioda.\nUnify se koristi za prvi tretman šećerne repe protiv pegavosti lista u količini 0,75-0,9 l/ha, a za nulti tretman pre pojave pega koristi se bakarni preparat Everest u količini 2 l/ha. Prvi tretman preparatom Unify može da se iskoristi i za folijarnu prihranu šećerne repe sa Wuxalom Boron u količini 2 l/ha.\nPoznato je da je zaštita šećerne repe od cerkosporije vrlo kompleksna i da zahteva znanje i iskustvo. Zato je izuzetno važno da se tretman protiv gljive primeni odmah nakon uočenih prvih pega na nižem, starijem lišću, da bismo sprečili spajanje pega i gubitak lisne mase.\nJer to u krajnjem dovodi do gubitka prinosa, a to je poslednje što proizvođači žele.


Na severu Vojvodine uhapšena grupa Avganistanaca - 2001-10-30\nPrema izvorima Ministarstva unutrašnjih poslova republike Srbije, 32 državljana Avganistana, s kojima su bila i dvojica Iraèana, nisu imali liènu dokumentaciju, ali je iz razgovora sa njima ustanovljeno da su se iz bugarskog izbeglièkog kampa, u kome se nalazi oko 15-20 hiljada izbeglica preko Jugoslavije organizovano uputili ka zemljama zapadne Evrope.\nNjima su u pokušaju ilegalnog prelaska preko teritorije Jugoslavije pomagali graðani jugoslovenske nacionalnisti koji su za posao prevoza kamionom od Bugarske, do granice sa Hrvatskom, trebali da dobiju 150, a za smeštaj na severu Vojvodine 75 amerièkih dolara.\nMinistar unutrašnjih pooslova Republike Srbije Dušan Mihajloviæ u izjavi za Glas Amerike potvrdio je da su pripadnici somborske policije otkrili emigrante u selu Bezdan kod Sombora.\n”Prema njima je postupljeno po zakonu i oni su predati sudiji za prekršaje koji im je odredio kaznu zatvora od deset dana i kaznu proterivanja iz Jugoslavije uz dvogodišnju zabranu ulaska u zemlju,“ rekao je Mihajloviæ.\nMinistar Mihajloviæ je rekao da se u sluèaju jugoslovenskih drzavljana koji su pomagali i omoguæili Avganistancima prelazak jugoslovensko-bugarske granice i dolazak do Sombora, pronalaze dokazi kako bi protiv njih bila podignuta krivièna prijava.\nGovoreèi o glavnim razlozima pokušaja emigriranja državljana Avganistana u zemlje zapadne Evrope, Mihajloviæ je iskljuèio moguænost teroristièke pozadine.\n”Reè je o ekonomskoj emigraciji tako da nije utvrðena nikakva teroristièka pozadina ovog sluèaja,“ precizirao je Mihajloviæ.\nNa pitanje kako je moguæe da su avganistanski državljani uhapšeni tek na izlasku iz Jugoslavije, a ne na bugarskoj granici udaljenoj od Sombora èak šest stotina kilometara Mihajloviæ je odgovorio.\n”Pa pitajte se kako su i zašto prešli celu Bugarsku i kako su došli od Avganistana do bugarsko-jugoslovenske granice.“


Sultanovic Forum Povrće čuva pamćenje u starosti - Forum\nPonedjeljak, 04.07.2022, 14:36 Dobrodošli, Gost! | RSS\nForum » NARODNA MEDICINA » Prirodni narodni lijekovi » Povrće čuva pamćenje u starosti\nbind Datum: Utorak, 27.10.2020, 00:15 | Poruka broj: # 1\nStrucnjaci Medicinskog centra cikaškog Raš univerziteta ustanovili su da redovno konzumiranje vecih kolicina povrca znatno smanjuje probleme sa pamcenjem u starijim godinama. Tokom šestogodišnjeg istraživanja, koje je obavio americki tim, pokazalo se da su stariji ljudi, koji su prijavljivali kako dnevno pojedu 2,8 porcija povrca, za 40% manje patili od gubitka pamcenja i drugih oblika mentalnog opadanja od onih ispitanika koji su tokom dana konzumirali manje od jedne porcije povrca. Tim sa pomenutog Univerziteta pratio je 3.718 ljudi starosti od 65 i više godina, koji su popunjavali upitnike o tome šta jedu, a uz to su bar dva puta godišnje tokom trajanja studije radili testove mentalnih sposobnosti. Najmanji gubitak memorije registrovan je kod onih ispitanika koji su jeli najviše zelenog lisnatog povrca, potom kod onih koji su konzumirali najviše žutog povrca, kao što je bundeva, a zatim kod ljubitelja povrca iz roda krstašica - brokolija, karfiola, kupusa. Konzumiranje mahunarki, kao što su socivo ili kikiriki, prema ovom istraživanju ima najmanje povoljnog dejstva na ocuvanje memorije, dok jedenje voca nema nikakvo ocigledno dejstvo na pamcenje.\nNaucnici, ipak, napominju da je moguce da ima nekih vrsta voca koje deluju povoljno na mentalne funkcije i podsecaju na jednu raniju studiju bostonskog Univerziteta Tafts, koja je pokazala da povoljno dejstvo na tom planu imaju jagodicasto i bobicasto voce.\nKao moguce objašnjenje povoljnog dejstva povrca na mozak americki istraživaci navode njegovo bogatstvo vitaminom E. Osim toga, povrce se najcešce konzumira sa masnocama, kao što su ulje, maslac, margarin i majonez, koje doprinose boljoj iskorišcenosti vitamina E. Te masnoce, koje spadaju u mono ili polinezasicene masne kiseline, smanjuju, prema rezutatima nekih ranijih studija, rizik od gubitka pamcenja i Alchajmerove bolesti.\nIstraživanje strucnjaka s Raša takode je pokazalo da je blagotvorno dejstvo obilnog konzumiranja povrca na ocuvanje memorije sve vece što su ljudi stariji.


Imovinu nije prijavilo 9.000 funkcionera\nDanas\t27.11.2008 03:53\nČak 9.000 državnih funkcionera i činovnika nije prijavilo imovinu u ovoj godini, pokazuju podaci Republičkog odbora za rešavanje o sukobu interesa.\nU Srbiji ima oko 13.000 nosilaca javnih funkcija, a samo 4.000 njih je u periodu posle majskih parlamentarnih izbora podnelo izveštaj o imovini.\nKako je za Danas izjavio Slobodan Beljanski, predsednik Republičkog odbora za rešavanje o sukobu interesa, trećina državnih funkcionera je dosad podnela izveštaje, a nakon poslednjih izbora to je manje od trećine.\n- Bez obzira na naša upozorenja da se Odboru mora podneti izveštaj nakon izbora i da to ne moraju da urade samo oni koji su ga već te godine podneli, pa su izabrani na istu funkciju, odziv je bio mali. Mi to pripisujemo nedovoljnoj brižljivosti i upućenosti u obavezu, što nikoga ne opravdava. Brine to što je takvo ponašanje i rezultat omalovažavanja autoriteta institucije Odbora, u čemu su ključnu ulogu odigrali narodni poslanici, koji su i gradonačelnici i koji su se javno oglušavali o naše odluke - ističe Beljanski.\nPo njegovim rečima, procenjuje se da u Srbiji ima oko 13.000 funkcionera, a Odboru je do danas oko 4.000 podnelo izveštaj. Beljanski ističe da funkcioneri smatraju da to što nema sankcije mogu da prenebregnu, ali da će se stanje promeniti kada počne primena Zakona o agenciji za borbu protiv korupcije.\nPrema najnovijem izveštaju Evropske komisije, rezultati u borbi protiv korupcije u Srbiji ostali su ograničeni u 2008. godini, a kao glavni razlog za to navodi se nedostatak nezavisnih i delotvornih nadzornih tela u ključnim oblastima - finansiranje stranaka, sukob interesa, javna nabavka i privatizacija. Kako se navodi, sprovođenje prethodnog zakona o finansiranju političkih stranaka bilo je slabo i dovelo je do toga da većina partija nije otkrivala kompletne informacije o svojim finansijama. Kao jedan od zaključaka navodi se i da činovnicima u oblasti pravosuđa nije ni traženo da predaju izjavu o imovini, ali i da agencija za borbu protiv korupcije još nije osnovana, dok u Akcionom planu za borbu protiv korupcije nedostaju jasni rokovi, konkretne aktivnosti i neophodni resursi za sprovođenje i preporučuje se da plan bude izmenjen.\nNemanja Nenadić, programski direktor Transparensija Srbija, kaže za Danas da je izveštaj Evropske komisije dosta blag, da neke ocene nisu tačne, a mnogi problemi nisu ni navedeni. On dodaje da je to što je samo trećina državnih funkcionera podnela izveštaj Odboru jako loš pokazatelj, jer je reč o zakonu koji je na snazi već četiri godine.\n- To govori da postojeće mere u zakonu nisu dovoljne da nateraju funkcionere da izvrše svoje obaveze. Politička volja i podrška institucijama koje se bore protiv korupcije izostala je - zaključio je Nenadić.\nRokovi za prijavu imovine\nZakonom o sprečavanju sukoba interesa pri vršenju javnih funkcija propisano je da funkcioneri izveštaj o imovini i prihodima podnesu u sledećim rokovima:\n- 15 dana od dana izbora, postavljenja ili imenovanja na funkciju, do 31. januara tekuće godine, za prethodnu godinu;\n- 15 dana od nastanka promene imovnog stanja koja dovodi do uvećanja imovine preko 20 prosečnih zarada u Srbiji;\n- 15 dana od dana prestanka funkcije;\n- 15 dana od isteka jedne godine od dana prestanka funkcije;\n- 15 dana od isteka dve godine od dana prestanka funkcije.


ADBOOKA za SOS Dečija sela Srbija! | Nova Ekonomija\nPromocija drugog izdanja publikacije ADBOOKA, u izdanju Marketing mreže i uz medijsku podršku lista Nedeljnik, organizovana je na šestom nacionalnom festivalu integrisanih komunikacija KAKTUS 2020. U pitanju je jedinstvena publikacija namenjena kreativnoj industriji u Srbiji i regionu, objavljena pod sloganom “The power is in you!”\n“ADBOOKA ove godine slavi kreativnu moć ljudi koji rade u advertising industriji i koji svojom kreativnošću svakoga dana menjaju stvari u društvu i struci”, rekla je Ivana Parčetić Mitić, osnivač i CEO, Marketing mreže.\nPodsećamo da je, u okviru humanitarne akcije, koju je krajem prošle godine pokrenula Marketing mreža povodom prvog izdanja publikacije ADBOOKA, socijalnim udruženjima u Srbiji donirano preko 10 hiljada evra. Preko 150 kompanija, agencija, ali i pojedinaca iz Srbije i regiona, kupovinom dela tiraža publikacije ADBOOKA, priključilo se akciji i direktno doniralo novac onima kojima je pomoć najpotrebnija.


Iz saobraćaja isključeno 414 neregistrovanih vozila - Radio Tivat\nIz saobraćaja isključeno 414 neregistrovanih vozila\nUprava policije je, u saradnji sa Nacionalnim biroom osiguravača Crne Gore i Mašinskim fakultetom realizovala kampanju pod nazivom “Stop za neregistrovana vozila”. Kampanja je sprovođena prethodne nedjelje i tokom nje je vozačima podijeljeno 5.000 flajera, prenosi RTCG.\n“Kampanja je realizovana na svim magistralnim i regionalnim putevima, naseljima, lokalnim putevima i ulicama na kojima se očekivao povećan broj ovih vozila kao i na lokacijama na kojima se kontrola saobraćaja inače rjeđe vrši”, saopštila je Uprava policije.\nKako se navodi, kontrolisano je 3.700 vozača od kojih je procesuiran 421 vozač, od ćega je za njih 121 izdat prekršajni nalog i protiv 300 vozača su podnijete prekršajne prijave, a 414 vozila je isključeno iz saobraćaja.\n“Napominjemo, nerijetko vozači u saobraćaju upravljaju vozilom na osnovu polise osiguranja i zapisnika o izvršenom tehničkom pregledu vozila, što je u suprotnosti sa odredbama Zakonona o bezbjednosti saobraćaja na putevima“, kazali su iz UP.\nIstakli su da vozač ne može upravljati vozilom na osnovu navedene dokumentacije, već isključivo na osnovu važeće saobraćajne dozvole ili potvrde o podnesenom zahtjevu za registraciju vozila koju izdaje Ministarstvo unutrašnjih poslova, sa rokom važenja ne dužim od 30 dana od dana izdavanja te potvrde.\nU martu 3,7 odsto manje nezaposlenih


Ostale vesti, 18.06.2013, 07:52 AM\nHiljade američkih kompanija, uključujući i najveće internet kompanije, proizvođače softvera i hardvera, kompanije koje se bave bezbednošću, telekomunikacijske kompanije, internet provajdere, banke i kompanije koje posluju u drugim sektorima, tesno sarađuju sa američkim bezbednosnim agencijama, kako obaveštajnim tako i vojnim, deleći sa njima osetljive informacije kako bi zauzvrat dobile poverljive obaveštajne podatke o potencijalnim rizicima i napadima.\nOvi partnerski programi prevazilaze granice onoga što je otkrio Edvard Snouden, bivši saradnik američke Nacionalne agencije za bezbednost (NSA), koji je obelodanio tajne dokumente agencije koji su otkrili da NSA bez sudskog naloga prikuplja podatke o telefonskim razgovorima miliona američkih građana i internet komunikaciji građana drugih država zahvaljujući tome što agencija ima direktan pristup serverima Google-a, Facebook-a, Apple-a i drugih velikih internet kompanija.\nPrema pisanju Bloomberg-a, informacije koje mnoge od ovih kompanija dostavljaju bezbednosnim agencijama ne uključuju podatke o korisnicima i njihovoj komunikaciji, već informacije o sigurnosnim propustima, specifikacije opreme i druge.\nOve informacije na prvi pogled izgledaju bezazleno, ali problem je u tome što ih američke vlasti mogu iskoristiti ne samo za odbranu svojih sistema od različitih vrsta sajber napada, već i za pokretanje sajber napada na druge države kao i za sajber špijunažu.\nIzvori Bloomberg-a otkrivaju da kompanije kao što je Microsoft, ali i druge internet internet kompanije i proizvođači softvera u okviru ovih partnerskih programa pružaju bezbednosnim agencijama informacije o bagovima u njihovim popularnim programima i to pre nego što objave zakrpe za njih. Te informacije sa jedne strane mogu biti upotrebljene za zaštitu vladinih računara, ali i za pristup računarima terorista pa i za napade na američke neprijatelje. Sve kompanije koje na ovaj način sarađuju sa bezbednosnim agencijama svesne su rizika da američke vlasti mogu prodati ove informacije stranim vladama, ali kompanije niti pitaju niti mogu da zahtevaju od vlasti da ove informacije koriste na određeni način.\nPortparol Microsoft-a potvrdio je da kompanija sarađuje sa nekoliko agencija na ovaj način.\nMicrosoft ima nekoliko partnerskih programa kao što su MAPP (Microsoft Active Protection Program) i SCP (Security Cooperation Program) u okviru kojih Microsoft svojim partnerima ali i vladama prosleđuje informacije o ranjivostima pre objavljivanja redovnog mesečnog ažuriranja koje je dostupno svim korisnicima programa kompanije.\nProizvođač antivirusa kompanija McAfee takođe deli podatke kojima raspolaže sa NSA, pre svega informacije o pretnjama i trendovima. Pored toga, kompanija dostavlja bezbednosnim agencijama informacije o obrascima sajber napada, analize o nepovredivosti softvera, sistemskim ranjivostima i aktivnostima hakerskih grupa.\nI neke američke telekomunikacijske kompanije dobrovoljno i bez sudskog naloga pružaju obaveštajnim agencijama pristup objektima i podacima u inostranstvu, za šta bi im da je reč o teritoriji SAD bio neophodan sudski nalog.\nMalo je onih u kompanijama koji znaju za ove programe, i obično je reč o najvišim rukovodiocima i pravnim zastupnicima kompanija. I sa strane obaveštajnih agencija je ista situacija tako da se često kompunikacija odvija direktno između čelnih ljudi u kompanijama i bezbednosnim agencijama.\nOva otkrića mogu imati ozbiljne reperkusije na američku industriju softvera i cloud computing-a. Američki zakoni kojima je regulisan nadzor već su izazvali zabrinutost i bes evropskih korisnika. Otkriće o odnosu NSA sa najvećim američkim kompanijama koje su ujedno i najveće svetske internet kompanije i proizvođači softvera, posebno sa Microsoft-om, možda će dovesti do toga da još neke vlade drugih država odluče da slede primer Kine i razviju sopstveni operativni sistem za potrebe državnih institucija.


Savet EU je juče doneo preporuku prema kojima bi vakcinisanim i nevakcinisanim građanima pod određenim uslovima trebalo omogućiti putovanje u EU, ali Srbija već ima sporazume sa mnogim zemljama i u EU i van EU koje dozvoljavaju ulazak našim državljanima, pre svega, sa potvrdom o vakcinaciji ili negativnim PCR testom, ne starijim od 72 sata.\nVeć je poznato da svi naši vakcinisani državljani mogu uz potvrdu o imunizaciji da uđu u Grčku, Mađarsku, Sloveniju, Hrvatsku, Bugarsku i Rumuniju, a od juče i Kipar nam omogućava ulazak sa bilo kojom vakcinom.\nNaši državljani, po svemu sudeći, najlakše će putovati u zemlje “Mini šengena” – BiH, Crnu Goru, Severnu Makedoniju i Albaniju koje ne traže čak ni potvrdu o vakcinaciji, niti PCR test.\nBeograd će uspeti, ali ostatak Srbije će teško do 50 odsto vakcinisanih do 21. juna: U čijim je rukama KLJUČ ZA POVRATAK U NORMALU\n"JOŠ SAM U ŠOKU" Britanci hapse, zatvaraju i deportuju putnike iz Evrope: Marija ispričala svoje traumatično iskustvo\nTakođe, pozitivna vest je da je Srbija postigla bilateralni sporazum i sa Turskom na osnovu kojeg će svi naši vakcinisani građani mogu da uđu uz potvrdu o vakcinaciji.\nGrađanima dve zemlje će biti omogućen ulazak na teritoriju druge države bez testa i primene mere karantina, ukoliko imaju sertifikat o vakcinaciji izdat od strane nadležnih organa Srbije, odnosno Turske - saopštilo je Ministarstvo spoljnih poslova.\nU okviru dogovora, osobe koje zbog starosne dobi nisu vakcinisane (mlađi od 18 godina) mogu da na teritoriju Srbije i Turske uđu bez testa i karantina u pratnji članova porodice koji imaju sertifikat o vakcinaciji.\nInače, nedavno je predsednik Srbije Aleksandar Vučić istakao da je postignut dogovor i sa Egiptom o ulasku naših građana u ovu zemlju sa potvrdom o vakcinaciji, a da se na tu temu pregovara i sa Rusijom i sa Kinom.\nS druge strane, našim državljanima turistička putovanja trenutno nisu dozvoljena u Italiju, Španiju i Francuska koje su, takođe, tradicionalno veoma interesantne našim građanima kao destinacije za letovanje.\nOstaje da se vidi, da li će i kako na te države uticati preporuka Saveta EU i da li će priznati samo vakcine koje preporučuje Brisel ili će na svoju zelenu listu staviti i "Sinofarm" i "Sputnjik".\nZamenik predsednika Nacionalne asocijacijacije turističkih agencija Milan Lainović ističe za “Blic” da svi građani Srbije moraju biti oprezni pre nego što krenu na put u inostranstvo.\n-Savetujem sve naše građane da se pre polaska na put dobro raspitaju o uslovima ulaska u zemlju koju ide jer se situacija menja iz dana u dan I svaka država za sebe menja pravila. Primera radi, u Grčku možete da uđete sa potvrdom o vakcinaciji, ali isto tako grčki graničari mogu da vas testiraju na granici I da vas ne puste ako ste pozitivni na testu – upozorava Lainović.


Mnogo se priča o problemima u zdravstvu, tim povodom napravljena je anketa u Bihaću: Kako ste zadovoljni kvalitetom zdravstvenih usluga? (VIDEO) - mojusk.ba\nMnogo se priča o problemima u zdravstvu, tim povodom napravljena je anketa u Bihaću: Kako ste zadovoljni kvalitetom zdravstvenih usluga? (VIDEO)\n16 Novembra, 2017 Moj USK\nU posljednjih mjesec dana sve je istaknutija priča o problemima u zdravstvu, domovima zdravlja i bolnicama diljem Kantona. Čak i posljednja situacija vezana za političko nadmudrivanje i protest upolsenika Kantonalne bolnice ispred zgrade Skupštine USK vezan je za stanje u zdravstvu, direktno ili indirektno.\nZbog svih tih zbivanja, ali i naše svakodnevnice koja je usko vezana za zdravstvene usluge, biće zanimljivo pogledati video prilog tima “Prava pacijenata u BiH” koji su napravili anketu u Bihaću sa pitanjem: Kako ste zadovoljni kvalitetom zdravstvenih usluga?\nIako Čile ne ide u Rusiju, prezgodna Danijela će se skidati zbog fudbala


Prosvetni sindikati nisu ništa postigli | Glas javnosti\nPočetna > Društvo > Prosvetni sindikati nisu ništa postigli\nBEOGRAD - Predsednik Sindikata obrazovanja Srbije Branislav Pavlović rekao je da tri prosvetna sindikata produženjem štrajka "nisu postigla ništa" i da je njihov sporazum sa vladom lošiji u odnosu na protokol potpisan 4. februara.\n"Ako se uporede sporazum i protokol koji smo mi potpisali 4. februara, jasno je da sporazum služi samo da se izađe iz štrajka i da se radnicima nadoknade umanjene plate", rekao je Pavlović na konferenciji za novinare.\nOn je naveo da je povećanje zarada od 2,95 odsto, koje je sporazumom predviđeno, posledica inflacije a ne štrajka prosvetara. Pavlović je kazao da su rešenja iz protokola koji je 4. februara potpisan bolja, jer je, kako je naveo, predviđeno da plate u javnom sektoru ne budu smanjene čak i ako se desi da budžet bude manji, dok toga u sporazumu nema.\n"U našem protokolu je dogovoreno da će se korekcije dodatne zarade izvrštiti u julu i oktobru a u sporazumu da će se tek krajem oktobra utvrditi povećanje", kazao je Pavlović. On je dodao da je produžetak štrajka bio "potpuno nepotreban" jer se, kako je naveo, u sindikalnom smislu ništa nije postiglo, već su se "samo đaci i javnost okrenuli protiv prosvete".\nPavlović je kazao i da se prvi put dogodilo da vlada, zbog štrajka, smanji plate zaposlenima.\n"Sada niko više neće hteti da štrajkuje kada znaju da će im biti smanjene plate", kazao je Pavlović. Potpredsednik Sindikata obrazovanja Srbije Jovo Gavrić rekao je da su sindikati "štrajkovali u korist svoje štete", jer su produžetkom štrajka "samo smanjili plate, navukli na sebe bes javnosti i roditelja i oštetili đake".\nŠtrajk četiri prosvetna sindikta počeo je 28. janura, a Sindikat obrazovanja Srbije prekinuo je protest 4. februara. Ostala tri sindikata - "Nezavisnost", Unija sindikata prosvetnih radnika i Sindikat radnika u prosveti juče je doneo odluku o prekidu štrajka.


Poznati holivudski glumac i borac za očuvanje životne sredine Leonardo Dikaprio pružio je podršku aktivistima koji brane izgradnju malih hidroelektrana (MHE) na reci Neretvici u Bosni i Hercegovini.\n“Dobre vesti za bosanske reke: Ministarstvo unutrašnjih poslova poništilo je građevinske dozvole za dve MHE na prelepoj reci Neretvici”, napisao je Dikaprio u objavi na Instagramu.\nOn je kazao da su meštani i njihove dve nevladine organizacije, “Pusti me da tečem” i Zeleni Neretva, koje zastupa Arhus centar, pokrenuli pravni izazov projektima i organizovali proteste protiv izgradnje.\nTakođe, meštani su zatražili od kantonalnog tužioca da utvrdi da li je moguće pokrenuti krivični postupak protiv službenika koji su izdali dozvole bez saglasnosti javnosti.\n“Lokalna zajednica u Neretvici se žestoko suprotstavlja bilo kakvim građevinskim projektima na reci. Još se čeka na odluku o krivičnoj prijavi, ali ako bude usvojena, to će biti snažno upozorenje drugim lokalnim političarima da poštuju vladavinu zakona”, napisao je Dikaprio.\nbih/leonardo di kaprio/neretvica/podrška/Reka\nMaja Rakovic, Naxi radio: “Zadatak radija je da budi emociju u ljudima”


Izraelska i palestinska zastava (Foto: Reuters)\nIzrael i Hamas će stupiti u primirje u pojasu Gaze u petak, saopštio je neimenovani zvaničnik Palestinske islamističke frakcije i objavila državna televizija Egipta.\nBajden: Primirje počinje za manje od dva sata\nAmerički predsednik Džozef Bajden oglasio se povodom sporazuma postignutog između Izraela i Hamasa.\n“Pričao sam sa izraelskim premijerom Netanjahuom koji me je informisao da će uzajamni i bezuslovni prekid vatre otpočeti za manje od dva sata. Egipćani su nam preneli da su se Hamas i druge grupe u području Gaze saglasile sa tim”, rekao je Bajden u kratkom obraćanju novinarima u Beloj kući.\nUkazao je da je tokom trajanja jedanaestodnevnih neprijateljstava šest puta razgovarao sa premijerom Izraela, države koja je bliski saveznik SAD na Bliskom istoku – ali i sa palestinskim predsednikom Mahmudom Abasom.\n“U sukobima su stradali brojni civili – uključujući i decu. Žalim zbog svih žrtava. Sjedinjene Države će raditi sa Ujedinjenim nacijama na obezbeđivanju pomoći građanima sa područja ugroženim neprijateljstvima. Čvrsto verujem da Izraelci i Palestinci imaju podjednaka prava da žive bezbedno i mirno i mi smo posvećeni da im pomognemo u tome”, zaključio je Bajden u obraćanju povodom informacija o postignutom primirju u izraelsko-palestinskom sukobu.\nIstovremeno, iz kabineta izraelskog premijera Benjamina Netanjahua saopšteno je da je jednoglasno podržao, kako je ukazano, uzajamno i bezuslovno primirje u Gazi koje je predložio posrednik Egipat - dodavši da čas stupanja na snagu treba da bude određen.\nTe informacije objavljene su dan pošto je američki predsednik Džozef Bajden zatražio od izraelskog premijera benjamina Netanjahua da utiče na stišavanje tenzija, kao i ponuda o medijaciji u sporu koju su ponudili Egipat, Katar i Ujedinjene nacije.\nU sukobima koji su počeli 10. maja, prema podacima zdravstvenih zvaničnika Gaze, poginulo je 232 Palestinaca - među kojima 65. dece, dok je ranjeno više od 1.900 građana.\nIzrael tvrdi da je u pojasu Gaze ubijeno najmanje 160 boraca. Vlasti te zemlje saopštile su da je od posledica palestinskih raketiranja na teritoriji Izraela poginulo dvanaest osoba - dok su stotine povređene u napadima.\nGutereš: Gaza pakao za decu\nPrethodno je Generalna skupština Ujedinjenih nacija održala sednicu povodom sukoba izraelskih snaga i palestinskih militanata na Bliskom istoku koji traju duže od nedelju dana.\nReč je o prvom zasedanju koje podrazumeva lično prisustvo, organizovanom u sedištu Ujedinjenih nacija u Njujorku, od izbijanja pandemije koronavirusa - pre četrnaest meseci.\nSazvana je na zahtev Organizacije islamske saradnje i arapskih članica Ujedinjenih nacija.\nAntonio Gutereš, generalni sekretar Ujedinjenih nacija, opisao je tokom obraćanja situaciju u Gazi kao, kako se izrazio, pakao za najmlađe. Od Izraela je zatražio da tamošnjem stanovništvu omogući pristup pomoći, najavivši da će i sam organizovati njeno prikupljanje.\n"Ako na Zemlji postoji pakao - to su danas životi dece u području Gaze. Neprijateljstva su uzrokovala ozbiljnu štetu na vitalnoj infrastrukturi koju u Gazi koriste civili, uključujući puteve i snadbevanje strujom", rekao je generalni sekretar UN.\nPozvao je na hitan prekid vatre, zatraživši od izraelske vojske maksimalnu suzdržanost, dok je sa druge strane pokret Hamasa pozvao da prekinu sa raketiranjem izraelske teritorije. Apelovao je na Izrael da prekine rušenja i iseljavanja palestinske teritorije.\n"Pristup humanitarnim dobrima je najznačajniji. Napadi militantnih grupa na područja koja okružuju prelaze su neprihvatljivi. Istovremeno, Izrael je dužan da omogući brz i nesmetan pristup humanitarne pomoći na područje Gaze", podvukao je generalni sekretar Ujedinjenih nacija.\nStotine zgrada i domova uništeno je ili oštećeno, dok je kako je ukazao Gutereš, u vazdušnim napadima oštećeno nekoliko bolnica.\n"Oko 50.000 ljudi zatražilo je sklonište u školama Ujedinjenih nacija, džamijama i drugim mestima sa malim pristupom vodi, hrani, higijeni ili zdravstvenim uslugama", precizirao je Gutereš.\nPredstavnik Hamasa predviđa prekid vatre u narednim danima\nPredstavnik palestinskog Hamasa izjavio je da predviđa prekid vatre sa Izraelom u narednim danima, posle poziva američkog predsednika Džoa Bajdena upućenog izraelskom premijeru Benjaminu Netanjahuu da se borba deeskalira.\nHamas je iz Gaze ponovo noćas raketirao Izrael koji je u zoru odgovorio vazdušnim napadima, ali kako prenose tamošnji mediji, slabijeg intenziteta nego ranije.\nPsaki: Ohrabruju izveštaji o mogućem prekidu vatre\nDžen Psaki, predstavnica za medije Bele kuće, izjavila je da su izveštaji o napretku u uspostavljanju prekida vatre u izraelsko-palestinskom sukobu, kako se izrazila, ohrabrujući.\n"Videli smo izveštaje o napretku ka mogućem prekidu vatre. Jasno je da je to ohrabrujuće", rekla je Psaki novinarima u beloj kući.\nPovodom razbuktalih neprijateljstava na Bliskom isotku u četvrtak je u Njujorku zasedala Generalna skupština Ujedinjenih nacija, čiji je predsedavajući Antonio Gutereš, više puta pozivao sukobljene strane da prekinu neprijateljstva.\nJedan od egipatskih bezbebnjaka rekao je da su se dve strane saglasile da prekinu vatru, ali da se o detaljima pregovara u tajnosti.\n"Mislim da će pregovori koji se vode o prekidu vatre biti uspešni", rekao je Musa Abu Marzuk, zvaničnik Hamasa za libansku televiziju.\n"Očekujem da se prekid vatre dogovori u narednih dan, dva i da će taj dogovor podržati obe strane".\nIzraelski ministar za obaveštajna pitanja Eli Koen je, međutim, negirao da će se prekid vatre desiti u petak.\n"Postoji međunarodni pritisak da se to desi. Završićemo operaciju onda kada odlučimo da smo ispunili ciljeve".\nTelevizija Al Džazira prenela je da se izaslanik UN za Bliski istok Tor Venesland sastaje sa šefom Hamasa Ismailom Hanijeom u petak u Kataru.\nIzrael je tokom noći izveo vazdušne napade u kojima je, kako je saopšteno, pogođeno i skladište oružja u kući jednog od članova Hamasa. Lekari su rekli da je u napadu na jugu Gaze ranjeno četvoro ljudi.\nOd početka sukoba 10. maja, palestinski zvaničnici su prebrojali 228 ubijenih u Gazi, što je dodatno pogoršalo postojeću humanitarnu katastrofu.\nIzraelske vlasti daju podatak da je sa te strane ubijeno 12 osoba.\nIzraelski premijer Netanjahu stalno ponavlja da ima podršku SAD koje su poručile da Izrael da se brani od raketiranja iz Gaze.\nAli, Bajden je poručio izraelskom lideru da je vreme da se okonča konflikt.\nVašington i druge bliskoistočne zemlje traže da se prekid vatre dogovori diplomatski. Generalna skupština UN će raspravljati o konfliktu na sednici u četvrrak, ali se ne očekuje da će nešto preduzeti.\nHamas je počeo raketiranje Izraela 10. maja kao odgovor na, kako je rečeno, izraelsko kršenje prava Palestinaca koji su hteli da se okupe na određenim mestima u Jerusalimu za vreme Ramazana.\nArhivski video 👇\nKod džamije Al Aksa sukobljavali su se Palestinci i izraelska policija, a još jedan od razloga bili su i protesti zbog najave iseljenja palestinskih porodica iz naselja Šeik Džarah u Jerusalimu, odakle hoće da ih isele jevrejski doseljenici.\nAktuelni sukobi su najozbiljniji poslednjih godina, a nasilje između Jevreja i Arapa se događa i na ulicama.\nČetiri rakete ispaljene su na Izrael i iz Libana, ali niko nije preuzeo odgovornost za to.


UOPS više ne postoji? – SLOBODNA VOJVODINA\nBEOGRAD – Saradnja Dragana Đilasa i Vuka Jeremića definitivno je okončana, ali nijedan od njih, prema saznanjima Blica, ne želi to prvi da saopšti javnosti i tako preuzme krivicu za rušenje jedinstva opozicije.\nLider Narodne stranke Vuk Jeremić neće odustati od uslova da ta partija može u koaliciju samo sa onim opcijama koje nisu prekršile odluku o bojkotu izbora, navodi sagovornik Blica.\nU tom smislu, dodao je, nisu dobrodošli ni Pokret slobodnih građana, ni Socijaldemokratska stranka Borisa Tadića, ni Zajedno za Srbiju Nebojše Zelenovića.\nSa druge strane, predsednik Stranke slobode i pravde Dragan Đilas je već napravio dogvor sa Pavlom Grbovićem iz PSG, a u planu je saradnja i sa SDS i možda Novom strankom Zorana Živkovića.\nU toku je izrada platforme o izbornim uslovima za dijalog opozicije i vlasti, uz posredovanje Evropskog parlamenta, piše Blic.\nBlic je imao i uvid u poruku koju je članovima u Beogradu poslao PSG, a u kojoj se navodi da se u izradi platforme “sarađuje sa DS i SSP, strankama koje se zalažu za vrednosti evropske Srbije, regionalnog mira, poštovanja ljudskih prava i koje su, kao i PSG, povezane sa partijama iz Evropskog parlamenta”.\nRelated Topics:Udružena opozicija Srbije\nPaunović: Udružena opozicija nije bitan faktor ako je reč o ujedinjavanju lidera


Nemci i Francuzi prave račun bez krčmara\nDiplomate i stručnjaci za Balkan bez velikih očekivanja od predstojećeg berlinskog skupa o regionu\nSagovornici Demostata isključuju mogućnost da će se “na stolu” 29. aprila naći konkretan plan za Kosovo *Dušan Janjić: Glavni motiv domaćina, Nemačke i Francuske, jeste da pošalju jasnu poruku zemljama Zapadnog Balkana da im je mesto u EU *Franc-Lotar Altman: Očekujem jasne poruke Makrona i Merkel, ali ne i opipljive rezultate\nMarija Stojanović | Demostat | Beograd 25. Apr 2019 | U fokusu\nPredstojeće “veliko okupljanje” lidera “zapadnobalkanske šestorke u Berlinu, pod okriljem nemačke kancelarke Angele Merkel i francuskog predsednika Emanuela Makrona diplomate za Demostat nezvanično tumače kao odbijanje Nemačke i Francuske da prepuste Sjedinjenim Američkim Državama vodeću ulogu u rešavanju kosovskog problema i drugih pitanja koja se tiču budućnosti ovog regiona. Naši izvori preciziraju da Nemačka i SAD imaju različite pristupe, jer je Nemačka protiv “prekrajanja” granica i razmene teritorije kao načina za rasplitanje “kosovskog čvora”, dok SAD podržavaju i takve “recepte”, vođene pragmatičnim principom - da se što pre dođe do sporazuma. Prema njihovom mišljenju, Berlin i Pariz, zapravo, prave “račun bez krčmara” jer “najkrupniji problemi” Balkana, pre svega kosovsko pitanje, ne mogu biti rešeni bez aktivnog učešća Vašingtona, i “zelenog svetla” Moskve.\n“Nemačka se plaši da bi bilo kakvo razgraničenje u slučaju Kosova dovelo do pojačanih apetita za promenom granica na Balkanu, pre svega u BiH”, konstatuju predstavnici diplomatskih krugova, koji isključuju mogućnost da će se “na stolu” u nemačkoj prestonici na samitu 29. aprila naći konkretan plan za konačni status Kosova, iako se ovih dana učestalo pominjao “scenario” dvostrukog suvereniteta - da Kosovo zadrži teritorijalni integritet, ali da Srbija uživa neki suverenitet nad Srbima na Kosovu i nad srpskim svetinjama.\nKao “realniju opciju”, diplomate navode da će Merkel i Makron “nekim obećanjima, ali i davanjem garancija” nastojati da podstaknu aktere u Beogradu i Prištini da se “pokrenu sa mrtve tačke i približe sporazumu”. U tom kontekstu, naši sagovornici pominju da je moguća najava ubrzanja evropskih integracija (uprkos protivljenju većine Francuza), nemačkih i francuskih investicija u Srbiji i na Kosovu, “pre svega u infrastrukturu i izgradnju autoputa od Niša do Merdara i od Podujeva do Prištine”.\n“Cilj je da se Rusija potisne iz odlučivanja o Kosovu. Njena moć na Zapadnom Balkanu je i dalje velika, ali, istovremeno, gubi pozicije u ovom regionu, što se već desilo u poslednje vreme u Crnoj Gori, Severnoj Makedoniji i Grčkoj. Zato Moskva grčevito nastoji da zadrži uticaj u BiH preko Republike Srpske, i u Srbiji. Rusija nastoji da utiče na situaciju u Srbiji preko veza sa ljudima iz vlasti, preko određenih medija, crkve, stranaka i NVO. Najvažniji cilj Rusije jeste da uspori put Srbije ka EU i spreči ulazak u NATO. Zbog toga će Rusi, iako će održavati na najvišem nivou odnose sa srpskom vlašću, pomagati sve koji su protiv evroatlantskih integracija, uključujući opozicione ili kvaziopozicione stranke”, kažu zapadne diplomate.\nDušan Janjić, predsednik Foruma za etničke odnose, komentariše za Demostat da je “u svakom slučaju” sastanak u Berlinu važan, pre svega, jer su taj skup sazvale Nemačka i Francuska, “glavni akteri Evropske unije”. On napominje da se radi o okupljanju lidera Zapadnog Balkana - predstavnika Srbije, Kosova, Albanije, Crne Gore, BiH i Severne Makedonije, iako se u našoj javnosti stekao utisak da je tema isključivo Kosovo.\n- Učesnici će se, kako to najčešće biva na sastancima takvog formata, okupiti na radnoj večeri, ali biće i “radnih kontakata” mimo toga. Glavni motiv domaćina, Nemačke i Francuske, jeste da pošalju jasnu poruku zemljama Zapadnog Balkana da im je mesto u EU, što je značajno, imajući u vidu da imamo višemesečni zastoj u dijalogu Beograda i Prištine, i da je izrečeno niz kritika na račun Unije, ne samo iz “usta” srpskih vlasti, već i albanskog premijera Edija Rame. Stoga, Merkel i Makron će preneti učesnicima da su regionu potrebni mir, povratak dijalogu i pitati ih da li i dalje njihove države hoće u EU, i, ako je odgovor potvrdan, zašto one žele članstvo u Uniji. To je važno i za “finiš” kampanje za izbore za Evropski parlament, pre svega za nemačku kancelarku, koja je uložila mnogo truda i energije da se očuva stabilnost Balkana. Ona će, takođe, ponoviti da “nema promene granica”, smatra sagovornik Demostata.\nJanjić očekuje i da će se u nemačkoj prestonici govoriti o “novom formatu pregovora o Kosovu”, uz napomenu da je “gotovo sigurno da neće biti nikakvog konkretnog papira o budućem sporazumu na tom skupu”. Kako objašnjava, naredna faza dijaloga o Kosovu istinski će početi tek nakon formiranja novog saziva Evropske komisije, na jesen, a do tada će dijalogom, pored predstavnika odlazeće briselske administracije, rukovoditi izaslanici Nemačke i SAD.\nDušan Janjić, takođe, ističe da Nemačka i Francuska strahuju od mogućih sukoba u regionu, naročito na severu Kosova, zbog čega će Merkel i Makron preneti “zapadnobalkanskoj šestorki” da je neophodno sačuvati bezbednost. Kao “potencijalnu pretnju” očuvanju stabilnosti i on, poput diplomata, vidi Rusiju, “koja ima veliki potencijal da utiče na destabilizaciju situacije na Zapadnom Balkanu.\nFranc-Lotar Altman, profesor međunarodnih odnosa na Univerzitetu u Bukureštu, komentariše za Demostat da su Francuska i Nemačka najuticajnice zemlje EU u “praktično svim aspektima, uključujući pitanje proširenja”.\n- Razvijeno je osećanje da Evropska komisija pokušava da pokrene proces proširenja, dok su države članice EU sve nevoljnije da u tome učestvuju, budući da su nezadovoljne tempom sprovođenja reformi i uspostavljanja poverenja u državama Zapadnog Balkana. To se naročito odnosi na Srbiju i Kosovo, koji će biti glavne teme berlinskog sastanka. Makron i Merkel će jasno staviti do znanja predstavnicima dveju država da je krajnje vreme da postignu sveobuhvatan sporazum koji će de facto značiti uzajamno priznanje. Oni će kosovskom premijeru Ramušu Haradinaju reći da ni Francuska ni Nemačka ne podržavaju takse od sto odsto koje je njegova vlada nametnula za robu iz Srbije i BiH, dok će Vučića upozoriti da ponavljanje uvredljive i, čak, ratnohuškačke retorike, pojedinih predstavnika srpske vlasti, nikako ne doprinosi procesu postizanja sporazuma koji bi, na kraju, trebalo da omogući obema stranama da se pridruže EU. Dakle, očekujem jasne poruke Makrona i Merkel, ali ne i opipljive rezultate od berlinskog susreta. Uprkos svemu, možda bi bilo od koristi liderima Zapadnog Balkana da pažljivo saslušaju ono što bude izgovoreno i da “progutaju” kritike, zaključuje Altman.\nNe računajući period vanrednog stanja, kada je zbog policijskog časa bilo ogr...\nPanović: Glavni problem opozicije fragmentiranost\nNovinar i programski direktor Demostata Zoran Panović smatra da je glavni probl...\nNATO pojačava trupe u Iraku, još nema odluke o napuštanju Avganistana\nIako se bliži dogovoreni rok za potpuno povlačenje NATO trupa iz Avganistana, ...\nPo prvi put u istoriji, Crna Gora je doživela promenu režima na izborima. Bi...\nGOLMANI Marko Dmitrović (Eibar) * dva puta savladan u porazu od Osasune...


Pobuna američkih generala: Nećemo „kraljicu torture“ za šeficu CIA - Sputnjik Srbija\n12:43 27 Januar 2021\n14:11 25.04.2018 Preuzmite kraći link\nPenzionisani američki generali i admirali, njih 109, traže od zvaničnika da ne prihvate nominaciju Đine Haspel za novu šeficu CIA.\nNjihov glavni argument je da je Haspelova bila „lično umešana u torturu“, a traže i da se skine oznaka „tajno“ sa izvešataja o kontroveznim saslušanjima.\nHaspelova je inače u medijima poznata kao „kraljica torture“.\nGenerali i admirali koji su potpisali peticiju navode da je problematično postaviti nekoga ko je lično bio umešan u torturu na važnu poziciju u američkoj obaveštajnoj zajednici.\nNjihovo pismo objavljen je na sajtu „Hjuman rajts first“, a među značajnim ličnosima koje su stavile svoj potpis su i bivši šef američke vojske za Evropu Dejvid Medoks i bivši komandant marinaca Čarls Krulak.\nOni navode da je Đina Haspel vodila „crni“ zatvor CIA, kao i da je nadgledala program istrage, koji je „loše vođen i u kojem je bilo zlostavljanja“.\nIako, kako se navodi, sa jedne strane postoji opravdanje kada je u pitanju njeno profesionalno iskustvo, i dalje „nema opravdanja za umešanost u torturi“.\n„Katastrofalna poruka bi bila imenovati za šefa CIA nekoga ko je lično bio umešan u ovako mračno poglavlje naše nacionalne istorije“, navodi se u dokumentu.\nĐina Haspel, generali, CIA


Veber: Zaobilaženje EU može biti Pirova pobeda SAD • RTK\nSpoljnopolitički ekspert, član Saveta za demokratizaciju politike iz Berlina, Bodo Veber, kaže da je generalno svaki sporazum Kosova i Srbije, poput dogovora o avio liniji, dobrodošao, ali smatra da SAD ni same, niti u ”ulozi lidera” ne mogu dovesti do rešavanja odnosa između Beograda i Prištine.\nU razgovoru za Tanjug on ocenjuje da će visoki predstavnik Žosep Borel obezbediti adekvatno EU vođstvo u postizanju konačnog, „sveobuhvatnog i održivog“ rešanja.\n„Jedini način za postizanje sveobuhvatnog i održivog sporazuma između Kosova i Srbije, koji ima karakter mirovnog sporazuma, jeste kroz dijalog koji vodi EU i uz perspektivu članstva za Srbiju i Kosovo. SAD to ne mogu da urade“, kaže Veber.\nVeber takođe navodi da se pre bilo kakve ocene dogovora o avioliniji – koji inače smatra ”dobrodošlim” u situaciji kada „godinama gotovo da nema nikakvog napretka u političkom dijalogu” i pod uslovom da je od koristi za svakodnevni život svih građana Kosova i da doprinosi odnosima Srbije i Kosova – mora videti ”šta je tačno dogovoreno” i sačekati njegovu primenu.\n”Ono što za sada znamo jeste da sporazum, odnosno dva sporazuma ( između Srbije i Lufhanse i KFOR/Kosova i Lufthanse) vrlo podsećaju na statusno neutralne bilateralne sporazume dogovarane početkom tehničkog dijaloga, a već smo videli da to ne može biti put ka rešavanju problema statusa između Srbije i Kosova”, ocenjuje Veber.\nNemački analitičar naglašava da rešenje u odnosima između Beograda i Prištine leži u političkom dijalogu i sveobuhvatnom dogovoru, koji prema njegovom mišljenju, mora biti zasnovan na jasnim principima odnosno crvenim linijama definisanim od strane Zapada.\n”Ukoliko zaobiđete EU, visokog predstavnika Borela i ključne članice, kao što je Nemačka, koju i provocirate pregovorima sa Lufthansom i potpisivanjem sporazuma u SAD ambasadi u Berlinu, mali napredak može biti pretvoren u Pirovu pobedu”, upozorava Veber.\nBodo Veber ukazuje na činjnicu da je uloga SAD u dijalogu Beograda i Prištine važna kao uloga ”glavnog partnera EU” koji je i do sad podržavao proces.\n”SAD, uključujući i ambasadora Grenela, moraju da shvate da ”Amerika na prvom mestu”, a pogotovo ”samo Amerika”, nije put za uspeh na Zapadnom Balkanu. Pokazalo se u prethodnim dekadama da je jedni način za uspeh u regionu šatl diplomatija Vašingtona na osnovu koalicione saradanje sa zemljama čalnicama EU”, navodi Veber.\nNa pitanje Tanjuga šta očekuje od angažmana novog šefa diplomatije EU Žosepa Borala koji sledeće nedelje dolazi u posetu Prištini i Beogradu, Bodo Veber naglašava da ništa ne može zameniti EU u rešavanju ”kosovskog pitanja”.\nOn podseća da se Zapadni Balkna nalazi u „EU dvorištu“ i ponavlja da se rešenje odnosa Srbije i Kosova traži kroz EU vođstvo i perspektivu članstva u EU.\n”Niti će Beograd, niti Priština postati 51. država SAD, niti Trampova administracija odnosno izaslanik Grenel to i nude. Potrebno nam je vođstvo EU zasnovano na EU liberalno demokratskim vrednostima i principi naučeni tokom dvedesetih kao što je princip da nema rešenja po eničko-treitorijalnim osnovama”, kaže Veber.\nBodo Veber kaže da je ubeđen da je visoki predstavnik Borel osoba koja može da obezbedi takvo vođstvo i popravi ”veliku štetu”, koju je njegova prethodnica, Federika Mogerini, napravila kada je u pitanju kredibilitet EU na Zapadnom Balkanu.


10 najboljih hotela u Toroniju u 2020: Tripadvisor\nNajbolji hoteli - Toroni, Grčka\nHoteli - Toroni\nFrižider u sobi6\n63 objekta u Toroniju\nBr. 1 u pogledu odnosa cena/kvalitet od 63 smeštajna objekta u Toroniju\nBr. 2 u pogledu odnosa cena/kvalitet od 63 smeštajna objekta u Toroniju\nBr. 3 u pogledu odnosa cena/kvalitet od 63 smeštajna objekta u Toroniju\nBr. 4 u pogledu odnosa cena/kvalitet od 63 smeštajna objekta u Toroniju\nBr. 5 u pogledu odnosa cena/kvalitet od 63 smeštajna objekta u Toroniju\nBr. 6 u pogledu odnosa cena/kvalitet od 63 smeštajna objekta u Toroniju\nBr. 7 u pogledu odnosa cena/kvalitet od 63 smeštajna objekta u Toroniju\nBr. 8 u pogledu odnosa cena/kvalitet od 63 smeštajna objekta u Toroniju\nBr. 9 u pogledu odnosa cena/kvalitet od 63 smeštajna objekta u Toroniju\nBr. 10 u pogledu odnosa cena/kvalitet od 63 smeštajna objekta u Toroniju\nBr. 11 u pogledu odnosa cena/kvalitet od 63 smeštajna objekta u Toroniju\nBr. 12 u pogledu odnosa cena/kvalitet od 63 smeštajna objekta u Toroniju\nBr. 13 u pogledu odnosa cena/kvalitet od 63 smeštajna objekta u Toroniju\nBr. 14 u pogledu odnosa cena/kvalitet od 63 smeštajna objekta u Toroniju\nBr. 15 u pogledu odnosa cena/kvalitet od 63 smeštajna objekta u Toroniju\nBr. 16 u pogledu odnosa cena/kvalitet od 63 smeštajna objekta u Toroniju\nBr. 17 u pogledu odnosa cena/kvalitet od 63 smeštajna objekta u Toroniju\nBr. 18 u pogledu odnosa cena/kvalitet od 63 smeštajna objekta u Toroniju\nBr. 19 u pogledu odnosa cena/kvalitet od 63 smeštajna objekta u Toroniju\nBr. 20 u pogledu odnosa cena/kvalitet od 63 smeštajna objekta u Toroniju\nBr. 21 u pogledu odnosa cena/kvalitet od 63 smeštajna objekta u Toroniju\nBr. 22 u pogledu odnosa cena/kvalitet od 63 smeštajna objekta u Toroniju\nBr. 23 u pogledu odnosa cena/kvalitet od 63 smeštajna objekta u Toroniju\nBr. 24 u pogledu odnosa cena/kvalitet od 63 smeštajna objekta u Toroniju\nBr. 25 u pogledu odnosa cena/kvalitet od 63 smeštajna objekta u Toroniju\nBr. 26 u pogledu odnosa cena/kvalitet od 63 smeštajna objekta u Toroniju\nBr. 27 u pogledu odnosa cena/kvalitet od 63 smeštajna objekta u Toroniju\nBr. 28 u pogledu odnosa cena/kvalitet od 63 smeštajna objekta u Toroniju\nBr. 29 u pogledu odnosa cena/kvalitet od 63 smeštajna objekta u Toroniju\nBr. 30 u pogledu odnosa cena/kvalitet od 63 smeštajna objekta u Toroniju\nČesta pitanja o hotelima – Toroni\nKoji su najbolji hoteli u blizini atrakcije Toroni Beach?\nHotel Pontos, Kelyfos Bungalows & Suites i Porto Valitsa su neki od najpopularnijih hotela za putnike koji traže smeštaj u blizini atrakcije Toroni Beach. Pogledajte celu listu: Hoteli u blizini: Toroni Beach.\nKoji su najbolji hoteli u blizini atrakcije Tristinika Beach?\nPopularni hoteli u blizini atrakcije Tristinika Beach uključuju hotele Kelyfos Bungalows & Suites, Hotel Pontos i Porto Valitsa. Pogledajte celu listu: Hoteli u blizini: Tristinika Beach.


EU zaostaje sa uvođenjem 5G mreže, tvrdi industrija - Zenicablog\nEU zaostaje sa uvođenjem 5G mreže, tvrdi industrija – Grupa od preko 50 najvećih evropskih tehnoloških i industrijskih kompanija kritikovala je članice Evropske unije zbog zaostajanja za ostalim zemljama u uvođenju 5G mreža, pozivajući na hitne mjere prije nego što bude prekasno da se taj jaz smanji.\nNajnovija analiza Evropskog okruglog stola za industriju (ERT), objavljena u petak, pokazuje da je napredak 27-članog bloka u razvoju mreža sljedeće generacije prespor u odnosu na druge dijelove svijeta, posebno Južnu Koreju , Švicarsku i Kina.\n“Zabrinutost raste da je Evropa daleko iza ostalih svjetskih regija, uprkos tome što je dom za dvije vodeće svjetske kompanije za mobilnu infrastrukturu”, navodi se u izvještaju, prenosi Russia Today.\nERT je ukazao na zaostatke u komercijalizaciji i uvođenju infrastrukture. Prema podacima ove organizaije, više od polovine država članica EU još nije pokrenulo 5G komercijalne usluge, dok zemlje EU u cjelini imaju manje od deset baznih stanica 5G na milion građana. U izvještaju se dodaje da su “jednako loše” i stope nadogradnje 4G infrastrukture na 5G.\nIlustracije radi, Južna Koreja je prošle godine imala oko 1.500 5G tornjeva na milion stanovnika. Kina je ranije najavila planove za instaliranje dodatnih 600.000 baznih stanica 5G do kraja godine.\n“Nije kasno da se smanji jaz sa Sjedinjenim Državama, Južnom Korejom i Kinom”, istakla je grupa poslovnih lidera. Međutim, Brisel mora brzo djelovati, dodali su.\nIzjava grupe o lošem stanju u evropskom 5G sektoru došla je istog dana kada se Evropska komisija sastala kako bi razgovarala o tome kako pojačati uvođenje superbrzih mreža. Zvaničnici su morali priznati da razvoj 5G-a ne ide kako je planirano, a implementacija se odgađa zbog ograničenja nametnutih zbog pojave koronavirusa.\n“Stoga moramo zajedno raditi na brzom uvođenju mreže bez ikakvih daljnjih odgađanja”, rekla je Margrethe Vestager, izvršna potpredsjednica Evropske komisije za Evropu u digitalnom dobu.\nTagovi5g bih doba eu građani infrastruktura kina Komisija mreze najava najva odgađanje rad tehnologija uvođenje zenica


Sprečavanje pranja novca, financiranje terorizma i borba protiv korupcije, naziv je dvodnevnog Devetog foruma koji je u Tesliću okupio eksperte iz ovih oblasti te državne dužnosnike.\nSeminar je počeo panelom “Kutak za aktuelni trenutak”, koji je moderirao nekadašnji premijer Republike Srpske Dragan Mikerević. Panel je otvorio zamjenik ministra sigurnosti Bosne i Hercegovine Mijo Krešić koji je prisutne informirao o trenutnoj situaciji u vezi sa pozicijom BiH na sivoj listi Odbora eksperata Vijeća Europe za evaluaciju borbe protiv pranja novca i financiranja terorističkih aktivnosti (Moneywal). Krešić je izrazio nadu da će BiH do maja 2017. ispuniti uvjete koje pred državu postavlja ova europska institucija.\nPored Krešića, na aktuelnom panelu govore i Damirka Mioč, šef delegacije BiH pri MONEYVAL komitetu, tužitelj Tužilaštva BiH Ismet Šuškić, član Moneyval tima BiH zaduženog za oblast provođenje zakona i vođa financijsko-obavještajnog odjela pri SIPA-i Borislav Čvoro, direktor Agencije za prevenciju korupcije i koordinaciju borbe protiv korupcije u BiH (APIK) Hasim Šabotić, te izvršni sekretar Udruženja banaka BiH Berislav Kutle.\nNa panelima će govoriti i direktor Porezne uprave Federacije BiH Šerif Isović, direktorica Poreske uprave Republike Srpske Zora Vidović, Glavni revizor za reviziju javnog sektora Republike Srpske Duško Šnjegota, šef odjeljenja u Agenciji za nadzor osiguranja Ismeta Čengić Šuškić, šef Odsjeka za edukaciju u kaznenim stvarima pred Sudom BiH i član BH Moneyval delegacije Grenko Arapovic, direktor sektora za usklađenost Raiffeisen banke u BiH Jasmin Šlaku, te mnogi druge javne osobe.


Levi blok tvrdi da se ponovo našao na meti napada na protestu "Jedan od pet miliona" (VIDEO) - Infobrif\nLevi blok tvrdi da se ponovo našao na meti napada na protestu „Jedan od pet miliona“ (VIDEO)\nObjavljeno 17.02.2019. u 17:55 poslednja izmena 17.02.2019. u 18:43\nFoto: Facebook / Marks21, arhiva\nBEOGRAD – Levi blok, skup levičarskih organizacija, saopštio je danas da se tokom protesta u subotu uveče ponovo našao na meti napada, ovog puta na meti fizičkog napada pripadnika omladine Demokratske stranke i Pokreta Dveri, uz fašističke pozdrave.\nLevičarske organizacije, članice Bloka, navode da ih je, čim su se oko 17,45 časova pojavili među okupljenima u Vasinoj ulici, okružio kordon zvaničnih redara protesta, noseći transparent sa odštampanim likom Aleksandra Vulina i natpisom „HEPI VULINTAJNS DEJ“, a da je zapravo to bio transparent omladine Demokratske stranke, jedne od članica Saveza za Srbiju.\nDeo sukoba građana sa marksistima. Redari sputavaju oko 20 aktivista, građani psuju i dobacuju, a @MilosLibek i @MilosaIvana_ odsecaju farsu srpskom zastavom pic.twitter.com/zkDfX2Lmj3\n— Petar Čekerevac (@pcekerevac) February 17, 2019\nKordon je, kažu, bio ojačan muškarcima u civilu, a nekolicinu njih prepoznali su kao pripadnike Srpskog pokreta Dveri, takođe dela Saveza za Srbiju.\nSve do početka šetnje i uspešnog „probijanja redarskog kordona“, bili smo primorani da se branimo od povremenih uvreda, provokacija, pretnji, šutiranja u i među noge, i pokušaja otimanja zastava i transparenata, navodi se u saopštenju.\nLevi tvrde da je do ovako organizovanog ponašanja prema njima moglo da dođe isključivo uz znanje ili po direktnom nalogu šefova stranaka tih napadača, odnosno Saveza za Srbiju.\nNasilje je, ističu, sve vreme bilo praćeno naglašenim fašističkim salutiranjem, sa spojena tri prsta – specifično za pripadnike Srpskog dobrovoljačkog korpusa, koji je pod komandom Dimitrija Ljotića „služio kao krvoločni pas čuvar nacističke okupacije“ tokom Drugog svetskog rata.\nLevi blok podseća kako je Sergej Trifunović kritikovan kada je pozvao na saradnju svih sa svima pa i sa ljotićevcima, te ističe da je promaklo pažnji da praktično ceo „opozicioni establišment“, uključujući i mnoge kritičare Trifunovića, uveliko promoviše upravo tu i takvu saradnju pružanjem podrške Savezu za Srbiju i njegovom sastavnom delu, Dverima.\n„Dojučerašnji bauk iz istorije tako se ponovo stvorio na ulicama Beograda i počeo da zavodi red“, ocenjuju oni u saopštenju.\nOni ocenjuju da Savez za Srbiju koristi fašiste da bi privatizovao građanski protest.\n„Sinoć smo videli kako se tretiraju oni koji ne misle da je savez osionih bogataša i klerofašista pouzdan garant širenja demokratije, čak ni kad nam to lepo obećaju u dva primerka“, kaže Levi blok i konstatuje da je to znak propasti tog političkog projekta.\nLevi blok, inače, redovno učestvuje u protestima protiv vlasti, a saopštenje zaključuje porukom:“Potrebna nam je socijalistička alternativa“.\nKako kažu „na jučerašnji protest uputili su se da dignu glas protiv očekivanog promovisanja Sporazuma sa narodom sa govornice“.\n„Ljudi na ulice mahom izlaze uprkos Savezu za Srbiju, a ne zbog njega. Glavni cilj, ipak, bilo je pozivanje ljudi na pomoć pri sprečavanju prinudnog iseljenja devedesetogodišnje baka-Mare, zakazanog za ponedeljak u 11 časova u Sarajevskoj 67“, navodi se u saopštenju Levog bloka zašto su prisustvovali protestu iako se ne slažu sa glavnim ciljevima.\nLevi blok čine: Beogradska omladinska akcija, Levi samit Srbije, Marks21, Marksistička organizacija „Crveni“, Socijaldemokratska unija.\nLevi blokProtestisavez za srbijuUvrede\nUhapšena žena osumnjičena za ubistvo devojke nestale pre 20 godina


Opština Vrbas prezentuje projekte na italijansko – srpskom investicionom skupu | Oko Nas\nOpština Vrbas prezentuje projekte na italijansko – srpskom investicionom skupu\nOpština Vrbas prezentuje projekte na italijansko-srpskom godišnjem investicionom skupu „Poslovni kontakti – lokalna infrastruktura“ u Beogradu. Lokalna samouprava prezentuje 21 projekat pred investitorima iz 600 italijanskih firmi koje posluju u Srbiji. Prema rečima Milana Glušca, zamenika predsednika opštine Vrbas, lokalna samouprava koristi svaku priliku da investitore iz Evrope, upozna sa projektima za čiju realizaciju je neophodna podrška.\n“Danas je prezentovano 128 projekata iz 32 lokalne samouprave, a mi smo pripremili brojne projekte iz oblasti energetske efikasnosti, raznog infrastrukturnog opremanja, širenja kanalizacione mreže i druge. Svi sastanci sa italijanskim investitorima se održavaju ‘tet-a-tet’ i imamo dobru priliku da skrenemo pažnju poslovnih ljudi na mogućnosti isplativog ulaganja u našu opštinu. Punu pažnju dobili su modeli javno-privatnog partnerstva, u čemu već imamo iskustva, i oni su ocenjeni kao ključno sredstvo razvoja lokalne infrastrukture u Srbiji“, rekao je Glušac.\nOpštinu Vrbas pored Glušca, na skupu u Beogradu, predstavljaju rukovodioci i zaposlenici Kancelarije za lokalni ekonomski razvoj, Kancelarije za energetski menadžment i Odeljenja za komunalno građevinske poslove. Inače, u drugom danu italijansko-srpskog godišnjeg investicionog skupa „Poslovni kontakti – lokalna infrastruktura“, učestvovaće i Zorana Mihajlović, potpredsednica Vlade i ministarka građevinarstva, saobraćaja i infrastrukture, Đuzepe Manzo, ambasador Italije u Srbiji, Danijel Berg, direktor EBRD, Marko Čadež, predsednik Privredne komore Srbije i brojni privrednici iz Italije i Srbije.\nPrethodni članakObeležen 4. jul – Dan BorcaSledeći članak„Ristovski su uz Ravno Selo“ – poručio Lazar Ristovski na manifestaciji organizovanoj u cilju obnove nedavno izgorelog Doma kulture


STATISTIKA SARAJEVSKIH ŽRTAVA\nEwa Tabeau, svjedok na suđenju Momčilu Perišiću\nDemografski ekspert optužbe Eva Tabo/Ewa Tabeau je na suđenju bivšem načelniku Generalštaba VJ Momčilu Perišiću predstavila zaključke o broju poginulih i ranjenih civila i vojnika u Sarajevu od kraja avgusta 1993. do novembra 1995. godine. Ti zaključci su deo dva izveštaja pripremljena za suđenje generalu Stanislavu Galiću i "bosanski" deo postupka protiv Slobodana Miloševića.\nMomčilo Perišić se tereti da je kao načelnik Generalštaba VJ pružao kadrovsku, logističku, materijalnu i drugu podršku vojsci bosanskih Srba, čime je, po tužilaštvu, značajno doprineo zločinima tih snaga u Sarajevu.\nU posebnoj tabeli koju je sastavila za suđenje generalu Perišiću, Eva Tabo je navela da je u Sarajevu od snajperske i artiljerijske vatre, od avgusta 1993. do kraja rata 1995. godine, poginulo 1.782 osobe – 949 civila i 833 vojnika.\nU izveštaju sa suđenja Stanislavu Galiću se navodi da je u Sarajevu, u periodu od septembra 1993. do avgusta 1994. godine od posledica ratnog delovanja stradalo 370 civila i 472 vojnika. U izveštaju za isti period koji je sastavljen za suđenje Slobodanu Miloševiću, broj ubijenih civila je 548 a vojnika 499.\nRazlike u dva izveštaja Eva Tabo objašnjava time što se u njihovom sastavljanju koristila podacima iz različitih izvora. Za suđenje Galiću izvor podataka je bio sarajevski Institut za istraživanje i dokumentaciju koji je prikupio podatke od 85.000 domaćinstava dok je u predmetu Milošević korišćeno više izvora među kojima su podaci sarajevskog Zavoda za statistiku, baze Međunarodnog crvenog krsta o nestalim osobama, izveštaji nevladinih organizacija kao i izveštaji Armije BiH.\nU unakrsnom ispitivanju, branilac je pokušao da razjasni zbog čega je broj poginulih vojnika manji u predmetu Slobodana Miloševića nego u predmetu Stanislava Galića. Po rečima Eve Tabo, u sastavljanju izveštaja kod Stanislava Galića, korišćeni su podaci dobijeni od članova porodica dok su u predmetu Slobodana Miloševića u najvećem broju slučajeva korišćeni podaci Armije BiH.\nSuđenje generalu Perišiću biće nastavljeno u četvrtak, iskazom novog svedoka tužilaštva.


SRCEPARAJUĆA IZJAVA: Šekil O Nil kroz suze pričao o bivšem saigraču Kobiju Brajantu!(FOTO ) (VIDEO)\n,,Nisam mogao da verujem mislio sam da je lažna vest, kad sam saznao da je istina obuzeo me je bol koji dugo nisam osetio, izgubio sam malog brata“, počeo je izjavu košarkaška legenda i bivši saigrač Kobija Brajanta- Šekil O Nil.\n,,Naša imena će zauvek ostati nerazdvojna zbog onoga što smo zajedno ostvarili. Ljudi me često pitaju o našem odnosu i ja im kažem da je isti odnos kao samnom i Čarlsom (Barklijem), dva tvrdoglava čoveka koji će dostići cilj i koji će pobediti, upravo to smo ja i Kobi radili, mi mo pobeđivali,“ govorio je Šek kroz suze.\n,,Završni udarac sam primio kada sam saznao da je njegova divna ćerka takođe bila u helikopteru. Svaki put kad bi video njegovu divnu porodicu, rekao bih deci ,,Ćao ja sa ujka Šak“, i probao bih da ih nasmejem. Isto je Kobi radio i sa mojom decom. Mislim da mi, kao ljudi, uzimamo dosta stvari ,,zdravo za gotovo“. Sad neke momente više nećemo moći da doživimo, nećemo moći da se šalimo na Kobijevoj ceremoniji pri ulasku u Kuću slavnih, neće biti tu da mi se ruga što on ima 5 titula a ja 4, neće biti tu da kaže da bi uzeli 10 titula da sam ostao u Lejkersima. Sad bi mi jedina želja bila da ponovo pričam sa njim, poslednji put kad smo pričali je bilo ovde u Stejpls centru, kada sam mu na njegovoj poslednjoj utakmici rekao da proba da postigne 50 poena, a on ih je zatim postigao 60″, rekao je Šekil O Nil o svom stradalom ,,bratu“.\nŠekil O Nil i Kobi Brajant su nastupali zajedno za ekipu LA Lejkersa od 1996-2004 godine. Za to vreme su uspeli da osvoje čak tri NBA titule i danas ih mnogi smatraju najboljim tandemom koji je ikada kročio na kašarkaške parkete.\nPrethodni tekstNOVO POJAČANJE: Zvezda dovela novog centralnog veznog! (FOTO)\nSledeći tekstHAVIJER SOLANA: “Srpski manastiri su uporišta terorista“\nNBA: Dončić sjajnom partijom srušio Orlando, Jokić ne može sam, Lejkersi...\nUrednik - 22 фебруара, 2020 0


Reč integritet potiče od latinske reči integritas, a označava potpunost, nedeljivost, celovitost, kao i lično poštenje, nezavisnost, ispravnost i neporočnost, te privrženost određenim vrednostima i ponašanju. Akademski integritet je etički kodeks u skladu sa kojim treba da se ponašaju pripadnici akademske zajednice. Kada počnete da studirate na univerzitetu, važno je ne samo da budete uspešni u svojim studijama, već i da Vaš uspeh zasnujete na poštenju čuvajući akademski integritet. Da biste u tome uspeli, potrebno je da naučite i primenite osnovne vrednosti akademskog integriteta. Međunarodni centar za akademski integritet definiše ovaj pojam kroz šest osnovnih vrednosti: ISKRENOST, POVERENJE, POŠTENJE, POŠTOVANJE, ODGOVORNOST I HRABROST. Akademski integritet se odnosi na sve članove akademske zajednice: akademsko osoblje, studente, administrativno osoblje.\nU ovom kursu, dobićete odgovore na pitanja šta je akademski integritet i zašto je toliko važan na univerzitetu, te kako Vi kao student možete da se ponašate u skladu sa akademskim integritetom. Nadamo se da ćete na kraju kursa ne samo znati da odgovorite na ta pitanja, već da ćete i sami prihvatiti te vrednosti kao osnovu za nastavak Vaših studija.\nPogledajte film i razmislite o tome kako Vi tumačite akademski integritet? Koje od navedenih vrednosti su Vama najvažnije? Kako možete da se ponašate na univerzitetu u skladu sa njima?\nSaznajte više o radu Agencije za borbu protiv korupcije.


STRAST JE ONO ŠTO NAS POKREĆE –TRADICIONALNI PROIZVODI DOMAĆIH ZANATLIJA USKORO U LIDLU | Pirot vesti\nPočetna/Ostale vesti/STRAST JE ONO ŠTO NAS POKREĆE –TRADICIONALNI PROIZVODI DOMAĆIH ZANATLIJA USKORO U LIDLU\nKompanija Lidl Srbija potvrđuje svoju posvećenost domaćim proizvođačima – od 19. novembra, pa u narednih mesec dana,na Lidlovim policama pronaći ćete tradicionalne proizvodemalih proizvođača iz različitih regiona Srbije.\nU želji da se pomogne razvoj srpskog preduzetništva, Lidl je istražio našu zemlju i odabarao više od 50 malih privrednika koji proizvode na tradicionalan način, a zatim pod oznakom „Mali zanat, velika strast“ njihove proizvode kratkotrajno uvrstio u ponudu. Od četvrtka 19. novembra, svaka nedelja biće posvećena jednoj regiji Srbije i proizvođačima iz nje – prva nedeljaVojvodini, nakon toga centralnoj Srbiji, zatim zapadnoj Srbiji i poslednja nedelja istočnoj i južnoj Srbiji.\nU prvoj nedelji, od 19. novembra, Lidl vas vodi u Vojvodinu, regiju u kojoj se prepliću različite kulture, a samim tim i bogata gastronomska nasleđa. Jedan od proizvođača iz ove regije dolazi nam iz Rume, kao i priča koja se prenosi sa generacije na generaciju o ekspertima koji proizvode izvrsne mesne delikatese – kompanija Mesoprodukt. Ova kompanija ponosi se svojom ponudom, a da sa kvalitetom proizvoda u ovom zanatu nema kompromisa, prepoznao je i Lidl. „Jako smo zadovoljni što smo odabrani od strane Lidla, pre svega jer su nas kontaktirali bez naše inicijative, kao što to obično ide. Svesni smo da mali zanat zahteva veliku strast, jer bez strasti nema ni uspeha ni napretka isve to u spoju sa tradicijom mora dati dobar rezultat“, kažu Žika i Dragana Mihajlović, vlasnici kompanije Mesoprodukt.


Početna/BIZNIS/Srbija od danas povezana sa sistemom EU digitalnog kovid sertifikata\nSana Life 16. novembra 2021.\tBIZNIS, TURIZAM, ZDRAVLJE Ostavite komentar\nOvo će pojednostaviti proveru informacija o testiranju, oporavku ili vakcinaciji, a samim tim obezbediti i bezbedno putovanje. Osim toga, digitalni KOVID sertifikat EU biće prepoznatljiv na aplikacijama za verifikaciju u Srbiji. Do sada se 22 zemalja koje nisu članice EU pridružilo sistemu digitalnih KOVID sertifikata EU, uključujući i Albaniju i Severnu Makedoniju. Dok tehnička strana ne bude potpuno operativna, moglo bi da prođe nekoliko dana dok se IT sistem usaglasi.\nOznakedržave Evropa kod korona kovid putovanje qr sertifikat vakcina\nPrethodni Koji su to trenutno najbolji modeli laptopova na tržištu?\nWizz Air, avio-kompanija sa najvećom stopom rasta u Evropi, saopštila je da je do sada …


Zamrznuta piletina, ilustrativna fotografija\nNovi korona virus pronađen je tokom rutinskog pregleda piletine uvezene iz Brazila, prvog svetskog proizvodjača tog proizvoda, objavila je agencija Frans pres (AFP) saopštenje kineskih vlasti od četvrtka, 13. avgusta.\nVirus je nadjen na uzorcima zamrznutih pilećih krilaca uzetih u utorak, navodi se u saopštenju gradskih vlasti južnog kineskog grada Šenzena, koji je blizu Hong Konga.\nVlasti su za 13. avgust objavile da ima 19 novozaraženih virusom. Poslednji smrtni slučaj novog korona virusa bio je sredinom maja. Sa druge strane, Brazil je druga zemlja na svetu najteže pogodjena virusom u ovom trenutku, posle SAD.\nCOVID-19 je respiratorna bolest i za sada nema naznaka da može da se prenosi unosom kontaminiranih proizvoda, podseća agencija Frans pres.


EU razmatra NOVE SANKCIJE Severnoj Koreji | SC Radar\nEU razmatra NOVE SANKCIJE Severnoj Koreji ■SvetJul 17, 20170 comments Evropska unija saopštila je danas da razmatra uvođenje oštrijih sankcija Severnoj Koreji, zbog testiranja balističkih raketa, a kako bi sprečila tu zemlju da dalje finansira razvoj nuklearnog naoružanja.\nU saopštenju objavljenom danas, navodi se da izvršna vlast EU osudjuje testiranje obavljeno ranije ovog meseca kao “ozbiljnu pretnju medjunarodnom miru i bezbednosti i poziva na okončanje takvih aktivnosti”, prenosi AP.\nOsim postojećih sankcija, navodi se u saopštenju, EU će razmotriti dalje “odgovarajuće odgovore” u saradnji sa saveznicima i UN.\nIstovremeno, EU je ponudila podršku Južnoj Koreji u naporima da pregovara sa Severnom Korejom.\nRaketne probe Severne Koreje podstakle su strahove medjunarodne bezbednosne zajednice, a severnokorejski lider Kim Džong Un kazao je da nikada neće pregovarati o programu naoružanja dok SAD ne napusti neprijateljsku politiku protiv njegove zemlje.


Izetbegović za Faktor: Ako Grabar-Kitarović ide u Tursku zbog Erdoganove intervencije, onda pogrešno razumije moje prijateljske odnose s njim\nTurska ima jak utjecaj na procese koji se događaju u BiH, konstatiraju mediji iz susjedstva, te Grabar-Kitarović želi iskoristiti taj utjecaj, kao i prijateljske odnose Erdogana i bošnjačkog člana Predsjedništva BiH Bakira Izetbegovića, kako bi se postigao dogovor o izbornom zakonodavstvu koji bi "popravio položaj Hrvata u BiH".\n- Naprotiv, potpuno se korektno odnosila prema našoj državi, snažno podržavajući njene jasne i ranije definirane prioritete koji se odnose na članstvo u Evropskoj uniji i NATO-u, reformske procese i ekonomski napredak. Turska vodi smirujuću i stabilizirajuću politiku u cijelom regionu – kazao je Izetbegović za Faktor.\n- Ako su tačni medijski napisi da je jedan od razloga odlaska predsjednice Hrvatske u posjetu Turskoj razgovor o izmjenama izbornog zakonodavstva u BiH, i intervencija predsjednika Erdogana po tom pitanju, onda je to produkt potpuno pogrešnog razumijevanja mojih prijateljskih odnosa sa predsjednikom Erdoganom i odnosa BiH i Turske – kazao je Izetbegović za Faktor.\n- Na osnovu dosadašnjih odnosa, od Turske možemo očekivati principijelnu podršku BiH u skladu sa stavovima Vijeća Evropske unije za vanjsku politiku, koji naglašavaju potrebu implementacije presude Sejdić-Finci i izmjene Izbornog zakona koje neće doprinijeti daljim etničkim podjelama – zaključuje Izetbegović.


Ulaganje u mlade državne službenike je ključno za modernu javnu administraciju – EUIC Podgorica\nUlaganje u mlade državne službenike je ključno za modernu javnu administraciju\nStručni, odgovorni i obučeni javni službenici su ključni za savremenu javnu administraciju, a to se može ostvariti samo ulaganjem u mlade državne službenike, što je upravo ono što radi Evropska unija, rečeno je na prezentaciji EU Programa za mlade profesionalce na Zapadnom Balkanu.\nŠef Delegacije Evropske unije u Crnoj Gori, Aivo Orav, poručio je da društva Zapadnog Balkana dijele zajedničko nasljeđe i izazove i ocijenio da su konflikti iz prošlosti uticali na stvaranje različitih predrasuda.\nOn je istakao da Crna Gora i zemlje regiona potrebna profesionalna, odgovorna i efektivna javna administracija, slobodna od političkog uplitanja i korupcije.\nMinistrica javne uprave, Suzana Pribilović je podsjetila da je proces reforme javne uprave u Crnoj Gori povezan i uslovljen procesom evropskih integracija i usklađivanjem pravnog okvira.\nDirektorica Britanskog Savjeta u Crnoj Gori, Vanja Madžgalj, kazala je da projekat targetira mlade talentovane državne službenike, koji su već prošli programe na Institutu za društvene nauke u Parizu i Evropskom koledžu u Brižu. Sada će ti službenici učestvovati u regionalnoj razmjeni gdje će se 2 nedjelje baviti konkretnim praktičnim pitanjima koja su u središtu procesa evropskih integracija, objasnila je Madžgalj. Ona je predstavila petslužbenika iz regiona koji će boraviti u Crnoj Gori, kao i pet javnih službenika iz Crne Gore koji će biti raspoređeni u institucijama zemalja regiona.\nGeneralna direktorica za evropske fondove u Ministarstvu evropskih poslova, Ivana Glišević Đurović poručila je da su potreba efikasne, moderne i profesionalne javne administracije stručni i odgovorni službenici koji strateški promišljaju i rade u interesu napretka svojih država,\nAdnan Tatar, iz Kancelarije za evropske poslove Bosne i Hercegovine, kazao je da mu je drago što je u Crnoj Gori kao i da je već ostvario lične i poslovne konekcije sa kolegama iz Crne Gore.\n„Nekada je to iskustvo već pređenog puta vrijednije od bilo kojeg teorijskog znanja, tako da će nam to neizmjerno koristiti,“ kazao je Tatar.\nLjubica Maksimović Janković, predstavnica kosovske administracija kazala je da joj razmjena znači puno jer će naučiti o javnoj upravi, i da su iskustva iz Pariza i Briža bila veoma pozitivna. Sofija Milenković iz Ministarstva javne uprave Srbije, kaže da je ovaj projekat nešto najbolje što joj se dogodilo u karijeri.\n„Ja se iskreno nadam da ćemo uspjeti sva ova znanja da implementiramo u svojim zemljama i da će svako od nas napraviti neki značajan pomak u svojoj administracijama“, kazala je Milenković.\nPromocija Kodeksa novinara


Balkan, 01 avgust 2015\nsubota 1 avgust 2015\nIskustva migranata na putu kroz Srbiju\nSvakog dana hiljade migranata stižu u Srbiju iz pravca Turske i Bugarske ili Grčke i Makedonije, sa jednim jedinim ciljem - da se domognu Mađarske i uđu u Evropsku uniju. Kakva su im iskustva na putu kroz Srbiju i kako se vlasti snalaze sa prilivom tolikog broja ljudi?\nPonovo otvoren prelaz stari Horgoš\nNa ceremoniji povodom ponovnog otvaranja prelaza Horgoš, šef mađarske diplomatije, Peter Sijarto izjavio je da njegova zemlja ima velikih problema u borbi sa velikim prilivom nelegalnih migranata s obzirom da je zemlja EU koja je najteže pogođena ovim problemom.\nSAD: Posledice ako se ide protiv Dejtona\n"Ako lideri u Bosni i Hercegovini budu radili protiv interesa zemlje, Ustava i Dejtona i međunarodne zajednice, onda nećemo moći da radimo u partnerstvu sa njima", kaže za Glas Amerike Hojt Ji, zamenik pomoćnika državnog sekretara SAD.\nĐentiloni: Podrška članstvu CG u NATO\nJugoistočni pojas Alijanse veoma je važan i pristupanje Crne Gore NATO-u je kompletiranje Atlantskog saveza u toj regiji, rekao je italijanski šef diplomatije Paolo Đentiloni\nVučić: Značajno povećanje plata i penzija\nPremijer Srbije Aleksandar Vučić održao je danas konferenciju za novinare, na kojoj je, osim o ekonomskim temama, govorio i o predstojećoj godišnjici Oluje, o referendumu u Republici Srpskoj, mogućnosti da Kosovo bude primljeno u UNESCO.\nMinistri policije za jačanje saradnje\nMinistri unutrašnjih poslova CG, Srbije i BiH, nakon sastanka u Podgorici potencirali su potrebu saradnje u cilju ispunjavanja zahtjeva građana, ali i evropskih partnera.\nRegionalno rangiranje fakulteta unaprijediće kvalitet obrazovanja i biti smjernica poslodavcima prilikom zapošljavanja kadra, ocijenjeno je u razgovoru ministara prosvjete Crne Gore, Srbije i Republike Srpske koji su se danas sastali u Podgorici.\nSporazum smanjuje troškove Fondova PIO\nDirektor Fonda PIO Crne Gore rekao je da se sporazumom o elektronskoj razmjeni podataka u oblasti penzijskog i invalidskog osiguranja definišu efikasniji načini rješavanja pitanja građana Srbije i Crne Gore.\nPoseta trojice članova Predsedništva BiH Beogradu predstavlja pokušaj da se vrati stabilnost i poverenje u odnosima dve zemlje i celog regiona.


Uobičajeno shvatanje anksioznosti kao vrlo česte pojave modernog doba, najpre podrazumeva osećanja straha i opšte uznemirenosti pri pomisli na sve one stvari, situacije i događaje nad kojima nemamo kontrolu. Slabo je poznato, međutim, da ljudi često ispoljavaju simptome anksioznosti i u slučajevima koji podrazumevaju mogućnost naše kontrole, odnosno sposobnost da uspešno vladamo nad određenim aspektima svog života. Rešenje ovog problema krije su onim stvarima na koje možemo da utičemo – na misli. Dakle, da bismo razumeli anksioznost kao pojavu, neophodno je da postanemo svesni činjenice da mi sami kreiramo naše tokove misli i sve ostale scenarije koji nam se motaju po glavi. Kada to shvatimo, bićemo u mogućnosti da konačno preuzmemo kontrolu nad njima i, umesto ignorisanja simptoma anksioznosti, stavimo fokus na iste kako bi otkrili sve njihove uzroke i njima se pozabavili. Pozitivan ishod je zagarantovan.


Mihael Haneke kritikovao pokret #MeToo - Ženska TV\nMihael Haneke kritikovao pokret #MeToo\nOd zenskatv 13/02/2018\n13/02/2018 45 pregleda\nAustrijski reditelj Mihael Haneke, dobitnik Oskara i dvostruki osvajač Zlatne palme, uporedio je holivudski skandal o seksualnom uznemiravanju sa ’lovom na veštice’ koji je uveo ’novi puritanizam mržnje muškaraca’.\nReditelj filmova „Ljubav“, „Učiteljica klavira“ i „Bela traka“ rekao je za austrijski list „Kurier“ da je „histerija preuranjenog osuđivanja“ drugih u okviru pokreta za prijavljivanje seksualnog uznemiravanja #MeToo „odvratna“.\nOn je kazao da mu posebno smeta „potpuna nepromišljena zloba i slepi bes koji nije zasnovan na činjenicama već uništava živote ljudi čiji zločini nisu dokazani“.\n– Ljudi se ubijaju u medijima, životi i karijere su uništeni – rekao je Haneke.\nNison je prošlog meseca rekao da je holivudski skandal o seksualnom uznemiravanju podstakao i „mali lov na veštice“.\nOn je, ipak, masovni pokret za prijavljivanje uznemiravanja #MeToo ocenio kao zdrav.\nOptužbe više glumica da ih je producent Harvi Vajnstin seksualno uznemiravao i napadao pokrenule su talas tvrdnji o seksualnom uznemiravanju i napadima holivudskih moćnika, političara i drugih uticajnih ljudi.\n#MeTookritikaMihael Hanekeseksualno zlostavljanje\nKim Katral poručila Sari Džesiki Parker: ’Nisi moj prijatelj’\nDžejmi Oliver ima dugovanja od 71,5 miliona funti


Miščević: Zaštititi interes seljaka - Evropa i mi\nŠefica pregovaračkog tima Srbije Tanja Miščević istakla je danas da se u pregovorima sa EU o poljoprivredi posebna pažnja posvećuje zaštiti srpskih interesa, kao i seljaka i dodala da se radi na Akcionom planu, koji će biti završen idućeg meseca u prvoj verziji.\nOna je dodala da je veoma bitno posvetiti se sada pitanju kako će izgledati srpska poljoprivreda posle ulaska u EU.\nMiščević je na Nin fokus "konferenciji Budućnost srpske poljoprvrede", kazala da iskustvo država članice EU pokazuje da se prednosti ne osete odmah po ulasku u Uniju, već s vremenom kada se zemlje prilagode da koriste sredstva EU.\nStrategijom, prema njenim rečima, je definisana budućnost srpske poljoprivrede, a ona se trenutno doteruje kroz akcioni plan koji se uskladuje sa elementima standarda EU.\nPred nama su pregovori o uključivanju srpske poljoprivrede u veliki korpus zajedničke poljoprivrdne politike EU, naglasila je Miščević, podsetivši da je poljoprivredna politika EU jedna od najstarijih politika Unije.\nOna datira iz 50-tih godina kada je posleratna Evropa bila mlada i osiromašena, te je postojala potreba za razvojem poljoprivredne.\nSpecifičnost politike u ovom sektoru jeste da EU kroz fondove pomaže razvoju preduzetništva u ovoj oblasti, podsetila je Miščević.\nU pregovorima, kako je kazala, posebna se pažnja posvećuje zaštiti interesa srpske poljoprivrede, kao i seljaka.\nU pregovorima se tri poglavlja bave ovom oblašću. Najdirektnije se te oblasti tiče Poglavlje 11 posvećeno poljoprivrednom i ruralnom razvoju, Poglavlje 12 koje se tiče bezbednosti hrane, teško i komplikovo. Tu je i poglavlje 13 o ribarstvu, za koje konstatujemo da poseduje veliki potencijal", objasnila je Miščević\nPon 29 Februar, 2016 17:37\nTagovi: miščević srpske poglavlje budućnost seljaka poljoprivrede dodala veliki posvećuje kada zaštiti tiče kako pregovora politike


„Srbija ima 30.000 lekara i neki indirektni podatak koji mi koristimo kada pričamo o odlasku lekara jeste neki sertifikat dobre prakse koji Lekarska komora izdaje - godišnje se izda oko 700 tih sertifikata, ali polovina tih sertfikata se izdaje za neki rad vikendom koji lekari obavljaju u BiH i Crnoj Gori, a ako bi mogli da damo neku slobodnu projekciju govorili bismo da negde oko 300 lekara napušta zemlju”h, rekao je Dinić za RTS.\n„Da se ne bi dogodio neki scenario koji se desio u Bugarskoj ili Rumuniji, gde se desio masovni odliv lekara, zato imamo i goste iz Slovenije koji će nam reći kakav je njihov primer, pošto kod njih nema toliko izražene migracije lekara i da nam daju neke savete”h, navodi Dinić.\n„Ukupni broj lekara se održava na tom nivou koji je apsolutno zadovoljavajući. Verovatno ulaskom u EU ili snižavanjem kriterijuma za odlazak, kao što je Nemačka već uradila, mi moramo da preduzmemo određene mere”h, rekao je Dinić.\n„Mislim da je u ovom trenutku to već prepoznato, postoji već značajno ulaganje u infrastrukturu i opremu što bi trebalo da dovede do nekih boljih uslova rada, najavljeno je i povećanje plata kojem se svi nadamo”h, rekao je Dinić.\n„Verujem da lekari kada bi znali da su najplaćeniji članovi društva, s obzirom na nivo odgovornosti posla koji rade, u krajnjem slučaju i edukacije u koju su uložili, a svi znamo koliko traje školovanje lekara, mislim da bi to bilo nešto pozitivno i da bi to motivisalo kolege da ostanu”h, navodi Dinić.\n„Prvo da mogu da proizvedu svoje naslednike, a njihova obaveza je da od svih nas koji smo mlađe kolege prepoznaju one koji mogu da ih naslede i da im pruže to znanje i edukaciju da bi upravo nastavili u tom smislu”h, navodi Dinić i dodaje da Srbija ima odličnu školu medicine, prenosi Tanjug.


Vesti online / Slobodno Vreme / Putovanja / Preskupa Venecija će biti još skuplja\nMerom gradskih vlasti Veneceije, koju je već odobrila italijanska vlada, predviđeno je naplaćivanje takse od 10 evra turistima koji nameravaju da grad obiđu tokom jednog dana, ne zadržavajući se na noćenju, piše "Telegraf".\nNove mere u gradsku kasu doneće milione evra, što bi trebalo da "umiri" lokalce kojima ti "dnevni turisti" idu na živce jer prave gužvu, ne ostavljajući pritom previše keša u lokalnim kafićima, restoranima i prodavnicama suvenira.\nGradske vlasti Venecije procenjuju da od 24 miliona turista koji posete ovaj grad svake godine oko 15 miliona odlazi na one koji dođu u "dnevni obilazak".\nTačan iznos takse u konkretnim slučajevima još nije utvrđen, ali će se kretati između 2,5 i 10 evra, u zavisnosti od toga da li turisti u Veneciju dolaze u jeku sezone, van sezone i slično. Predviđeno je da plaćanja budu oslobođeni studenti, poslovni ljudi i državljani Italije.\nAh, da… Italijani su mislili i na one koji će pokušati da "nadmudre" novi pravilnik, pa se već zna da će oni koji budu pokušali da obiđu Veneciju ne plativši taksu, biti kažnjeni sa 450 evra.\nNovac prikupljen od turističke takse biće upotrebljen za radove koji će pomoći da grad koji polako tone u lagunu bude očuvan.\n- Ne želimo prosto da zaradimo - kaže gradonečalnik Venecije Luiđi Brunjaro. "Samo želimo da kontrolišemo priliv turista. Ne bismo da Venecija postane tematski park."\nPUTOVANJA BBC u Srbiji u potrazi za izgubljenom rimskom prestonicom


Beldocs od 3. do 10. septembra – Radio Nostalgija\nNa otvaranju festivala 3. septembra, u Amfiteatru ispred Muzeja Jugoslavije biće premijerno prikazan film „Govori da bih te video“ u režiji Marije Stojnić. Film istražuje zvučne krajolike Radio Beograda, jedne od najstarijih radio stanica u Evropi, i višedecenijskog kulturnog svetionika grada. Zatvaranje i dodela nagrada biće održani na istoj lokaciji 10. septembra. Poslednje festivalske večeri biće prikazan norveški dokumentarni film „iČovek“, politički triler o veštačkoj inteligenciji, moći i društvenoj kontroli.\n« 27. Festival evropskog filma Palić u novom terminu\nDolina jeze Štefana Kegija na Bitef-prologu »


RTS: U toku privođenje Saše Dragina | Autonomija\nRTS: U toku privođenje Saše Dragina\nMiloševićevi đavoli se svete za 5. oktobar i poručuju: Vojvodina je duboko kriminalizovana i ukinućemo je\n„Radna grupa Uprave kriminalističke policije počela je akciju privođenja bivšeg ministra poljoprivrede Sašu Dragina, vlasnika konsultantske kuće „Ces Mekon“ Zvonimira Nikezića i još šest osoba, javila je jutros Radio televizija Srbije (RTS). Dragin i još šest osoba biće privedeni zbog sumnje da su zloupotrebom službenog položaja i nezakonitom prodajom regresiranog mineralnog đubriva oštetili budžet Srbije za više od 4,5 miliona evra, prenosi RTS.“ Tako glasi agencijska vest.\nTako se nastavljaju akcije hapšenja, kojima je jedan od prioritetnih ciljeva očigledno da se pokaže da najviše „kriminalaca“ zapravo živi i radi u Vojvodini. Saučesnici miloševićkog ratno-zločinačkog režima sada hapse te okorele vojvođanske „kriminalce“. Pre nekoliko dana uhapšen je i Jožef Kasa, nekadašnji potpredsednik Vlade Srbije koji je potpisao nalog za izručenje Slobodana Miloševića Haškom tribunalu, u junu 2001. godine. Ako nekome još uvek nije jasno neka nema nikakvih dilema: gubitnici iz petooktobarske revolucije sada će se krvavo osvetiti pobednicima i pobrinuti za još jedan istorijski revizionizam.\nNajtužnije je što svi ćute i nemo posmatraju hapšenja svojih bivših kolega i prijatelja. Na kraju će, kao što obično i biva, Miloševićevi đavoli doći po sve nas. Uz poruku: pošto u Vojvodini i ne živi niko drugi sem kriminalaca, vreme je da Vojvodinu ukinemo…


Novi dom za desetočlanu porodicu u emisiji "Kuća od srca"\nPočetna/BIZNIS/Novi dom za desetočlanu porodicu u emisiji “Kuća od srca”\nNovi dom za desetočlanu porodicu u emisiji “Kuća od srca”\nSana Life 13. marta 2020.\tBIZNIS, DOM, KATEDRA, ZANIMLJIVOSTI Ostavite komentar\nPorodice sa više dece u Republici Srbiji koje žive u lošim uslovima u narednom periodu dobiće potpuno nove kuće, a prva među njima biće rađena u Opštini Medveđa, saopšteno je nakon sastanka ministra za rad, zapošljavanje, boračka i socijalna pitanja Zorana Đorđevića sa predsednikom Opštine Medveđa Nebojšom Arsićem i autorom emisije humanog karaktera „Кuća od srca“ Žarkom Lazićem.\nMinistar Đorđević rekao je da je porodica sa desetoro dece, koja živi u krajnje lošim uslovima, prva u nizu onih, kojoj će resorno ministarstvo, u saradnji sa drugim institucijama i ljudima dobre volje u najskorijem vremenu pomoći i obezbediti bolje uslove za život.\n„Bolja demografska slika Srbije i veći natalitet, prioritet su rada ove Vlade, a to je naglasio i predsednik Aleksandar Vučić. U saradnji sa lokalnom samoupravom i ovom humanom emisijom porodici iz Medveđe, koja ima desetoro dece, uskoro ćemo izgraditi novu kuću. Ne smemo dozvoliti da bilo koja porodica živi u uslovima koje nisu dostojne čoveka, a pogotovo one sa više dece. Naša obaveza je da svima njima obezbedimo kvalitetniji život i nastojaćemo da u tome i uspemo i da svi roditelji u Srbiji svojoj deci mogu da obezbede bezbrižnije odrastanje i srećno detinjstvo“, rekao je Đorđević.\nPredsednik Opštine Medveđa, Nebojša Arsić zahvalio je ministru Đorđeviću na zalaganju i na pružanju adekvatne pomoći kada je u pitanju ova porodica. Sve što je bilo u okviru mogućnosti lokalne samouprave, opština Medveđa je izašla u susret, kako ovoj tako i ostalim porodicama koje su u istoj ili sličnoj situaciji.\nŽarko Lazić autor emisije humanog karaktera „Кuća od srca“, čiji je pokrovitelj „Shadow Production“, ovom prilikom je istakao da projekat koji vodi za cilj ima zbrinjavanje najugroženijih porodica u Srbiji.\n„Veoma mi je drago što je Ministarstvo prepoznalo značaj ovog projekta i podržalo ga. Hvala ministru Đorđeviću na ličnom zalaganju, verujem da ćemo svi zajedno uspeti da obezbedimo adekvatne uslove za život brojnim porodicama u našoj zemlji“, rekao je Lazić.\nOznakeDom emisija Medveđa opština porodica\nPrethodni “200 EVRA” – korupcija ponekad OK ako Vas izvadi iz nezgodne situacije?!\nSledeći Važno je znati-Mačji i pseći Corona virus ne mogu preći na ljude


Na Međunarodnom sajmu gospodarstva u Mostaru i privrednici iz Rasinskog okruga | RTK\nNa Međunarodnom sajmu gospodarstva u Mostaru i privrednici iz Rasinskog okruga\nObjavljeno: utorak, 10. april 2018.\nPrivredena komora Srbije – Regionalna privredna komora Kruševac organizovala je odlazak privrednika iz Rasinskog okruga na 21. Međunarodni sajam gospodarstva koji je danas otvoren u Mostaru.\nMostarski sajam obići će predstvnici 18 kompanija iz Rasinskog okruga, a svoje proizvode i usluge predstavlja 60 firmi iz Srbije među kojima i 3 iz Rasinskog okruga – FAM Kruševac, Namenska i firma Ajkom iz Trtsenika.\nMeđunarodni sajam gospodarstva u Mostaru je afirmisan kao najveća i najznačajnija gospodarska manifestacija u širim razmerima i uvršten je u mnoge sajamske godišnje kalendare poslovnih ljudi u regionu.\nU okviru sajma održaće se i dve podsajamske manifestacije – Sajam turizma i Sajam knjige i grafičke industrije, kao i brojne tematske konferencije, forumi, stručni skupovi i Bi – tu – bi razgovori.\nPrethodno : Prva mesna zajednica: Više infrastrukturnih projekata podiglo kvalitet života gradjana\nSledeće : U Svetu zdravlja o Parkinsonovoj bolesti, gost dr Dragana Arsić


Otvoreno pismo Ministarstvu za državnu upravu i lokalnu samopravu\nNakon protesta koji su meštani sela Sirča kod Kraljeva održali povodom useljavanja romskih porodica izbeglih sa Kosova u njihovo selo, želimo da upozorimo opštinu Kraljevo, kao i mesnu zajednicu Sirča da ovaj slučaj predstavlja ozbiljno ugrožavanje ljudskih prava pripadnika romske nacionalne manjine, koji daje izuzetno loš primer drugim opštinama i mesnim zajednicama.\nIzjava predsednika mesne zajednice sela Sirča, Mladena Vasiljevića, koju su preneli mediji u kojoj navodi Nemamo mi ništa protiv Roma, posebno ne prema našim starosedeocima, odmah tu preko Morave, sa kojima smo i do sada imali dobru saradnju, već protiv ovakvog načina naseljavanja romskih izbeglica sa Kosmeta, je nedopustiva iz više razloga.\nNa ovaj način se Romi izbegli sa Kosova dvostruko viktimizuju i stavljaju u vrlo nepovoljan položaj sa svešću da su nepoželjni u sredini u kojoj treba da otpočnu novi život nakon izbeglištva. Pored toga, isticanje da romske kuće kupuju ,,tajne nevladine organizacije” samo produbljuje inače agresivno raspoloženje prema braniteljima i braniteljkama ljudskih prava.\nKomitet pravnika za ljudska prava – YUCOM zahteva od Ministarstva za državnu upravu i lokalnu samoupravu da jedinicima lokalne samoprave hitno izda smernice o postupanju prema Romima izbeglim sa Kosova i da sankcioniše diskriminatorsko ponašanje i govor mržnje usmeren prema romskoj nacionalnoj manjini, licima izbeglim sa Kosova i Metohije, kao i nevladinim organizacijama koje se zalažu za zaštitu ljudskih prava.\nMesne zajednice, kao osnovne jedinice lokalne samouprave koje imaju direktan kontakt sa građanima, imaju izuzetno značajnu ulogu u promociji vrednosti koje su proklamovane našim Ustavom i zakonima. Izjavama koje smo naveli, predstavnici lokalne samouprave zloupotrebljavaju poziciju na kojoj su i šire ideje koje su nespojive sa tolerancijom i poštovanjem različitosti.\nPodsećamo, kako Ministarstvo državne uprave i lokalne samoprave, tako i jedinice lokalne samoprave da je rasna diskriminacija zabranjena Ustavom Republike Srbije, Zakonom o zabrani diskriminacije, Evropskom konvencijom za zaštitu ljudskih prava i osnovnih sloboda, kao i nizom drugih međunarodnih dokumenata koje je Srbija ratifikovala i koje je dužna da primenjuje. Ova lica su punopravni građani Republike Srbije i imaju pravo da žive u kućama koje su otkupili, a od državnih organa očekujemo da im to pravo omoguće, kao i da spreče i sankcionišu diskriminaciju po osnovu rase, vere, porekla, kao i drugih ličnih svojstava, kako bi pripadnici romske nacionalne manjine koji su izbegli sa Kosova mogli neometano da žive u svojim domovima.


Projekat: Bolnica, prijatelj dece i porodice - Moj pedijatar\nKada je vaše dete u bolnici onda su briga, osećanja straha, bespomoćnosti i nedovoljne informisanosti prirodna osećanja koja se kod vas javljaju. Kako bismo vam pomogli da se bolje nosite sa ovim osećanjima došli smo na ideju da sledećim savetima olakšamo vama i vašem detetu hospitalizaciju i odlazak kod lekara.\nInicijativa za pisanje ovih saveta je potekla od nevladine organizacije Partnerstvo za zdravlje, koja u saradnji sa Ministarstvom zdravlja Republike Srbije sprovodi projekat „Bolnica, prijatelj dece i porodice“ u dečijim bolnicama u Srbiji. Cilj ovog projekta je da pomogne da boravak u bolnici bude što manje stresno iskustvo i za vaše dete a i za vas. Nadamo se da će vam ova brošura pomoći u tome tako što ćete je koristiti kao vodič kroz kroz bolničko iskustvo.\nPriprema deteta za odlazak kod lekara i smeštaj u bolnicu\nOdlazak kod lekara i smeštaj deteta u bolnicu može biti jako stresno iskustvo iz više razloga: dete se izmešta iz svog svakodnevnog okruženja i aktivnosti, odvaja se od porodice, kuće i prijatelja, remeti mu se svakodnevni životni ritam. Uz sve to dete može da se oseća loše zbog same bolesti, prirodno je da oseća strah od nepoznatog okruženja, od nepoznatih ljudi i medicinskih procedura koje ga očekuju, od medicinskih instrumenata i opreme. Ako je smeštaj u bolnicu planiran i zakazan neophodno je da ga adekvatno pripremite i da mu objasnite šta ga očekuje tokom boravka u bolnici kako bi dete bolje podnelo hospitalizaciju. Ako je hospitalizacija neplanirana i hitna, i tada možete detetu da olakšate tako što ćete mu, kada god je to moguće, iskreno i jasno objašnjavati sve šta se sa njim dešava.\nKako pripremiti dete za smeštaj u bolnicu:\nObjasnite detetu da je bolesno, ali na način na koji to vaše dete može najbolje da razume. Objasnite mu suštinu i prirodu bolesti od koje ono boluje. Oslobodite se svog straha od bolesti zato što vaš strah i panično ponašanje pojačavaju detetovu slutnju da ga očekuje nešto strašno. Način da se sami oslobodite straha je da se informišete o bolesti, lečenju i konkretnim procedurama koje vaše dete očekuju.\nKada detetu objasnite da je bolesno, otvoreno mu recite da će zbog te bolesti morati neko vreme da provede u bolnici i da ćete vi biti sa njim kada god je to moguće\nBolnicu opišite kao mesto na kome će dobiti pomoć od lekara i medicinskih sestara i kao mesto gde može da upozna nove prijatelje, gde može da se igra i druži.\nRecite mu da u bolnicu može da ponese neke od svojih omiljenih igračaka, knjiga i da će mu u posetu dolaziti ostali članovi porodice i prijatelji\nUverite dete da će sve biti učinjeno kako bi mu bilo bolje i da će tada ići kući\nO boravku u bolnici pročitajte na sledećoj strani…\nKako pomoći detetu tokom raznih medicinskih intervencija….\nInformacija mora da bude jasna i TAČNA.\nNi u kom slučaju nemojte lagati vaše dete u vezi sa bilo čim što ga očekuje tokom procedure. Budite otvoreni sa vašim detetom i recite mu kada nešto ne znate, recite mu da deca različito reaguju na neke procedure, i da ćete pokušati da mu pomognete koliko god je moguće.\nA kad krenete kući….\nPre nego se dete otpusti iz bolnice dobićete kompletan klinički izveštaj, zajedno sa svim rezultatima testova i terapije koju je dete primalo.\nDragi roditelji, nadamo se da će vam ovi saveti biti korisni prilikom odlaska kod lekara sa vašim detetom ili prilikom hospitalizacije. Naš cilj je da pomognemo vašim mališanima da im lekar i bolnica baš ne budu tako „ strašni“ i da pokažemo da bolnica ne mora uvek da boli!


Dogovor o nastavku pregovora sa Iranom\nNajviši iranski pregovorač izjavio da je najnoviji predlog takozvane grupe P 5 plus 1, daleko „realističniji“\nSastanak Irana i svetskih sila u KazahstanuxSastanak Irana i svetskih sila u Kazahstanu\nNakon dvodnevnih „pozitivnih“ pregovora, koji nisu doveli do značajnijeg pomaka, Iran i svetske sile su se složili da nastave pregovore o nuklearnom programu Teherana.\nNajviši iranski pregovorač, Said Džalili, izjavio je nakon današnjeg sastanka u Almatiju, u Kazahstanu da je najnoviji predlog takozvane grupe P5 plus 1 , daleko „realističniji“ od ranijih nastojanja.\nTa grupa – čije su članice Sjedinjene Države, Britanija, Francuska, Rusija, Kina i Nemačka – iskoristila je najnovije diskusije da ponudi Iranu ublaženje sankcija, ukoliko pristane da obustavi neke od svojih nuklearnih aktivnosti vezanih za obogaćivanje uranijuma.\nVisoka predstavnica Evropske unije za spoljnu politiku Ketrin Ešton rekla je da se pomenuta grupa nada da iranski pregovarači „pozitivno gledaju“ na novi predlog.\nOna je ukazala da taj plan ima za cilj „izgradnju izvesne doze poverenja“ i omogući dvema stranama da ostvare napredak.\nZemlje koje učestvuju u pregovorima planiraju da narednog meseca u Istambulu, održe razgovore na nivou eksperata, nakon čega bi, početkom aprila u Almatiju, usledila još jedna runda sastanaka glavnih pregovarača.


Projekat pod nazivom „Dani Srpske u Srbiji“ pokrenut je 2013. godine sa idejom da se Srbiji i njenim građanima na uvijek nov i jedinstven način predstavi Republika Srpska i njeni potencijali.\nU cilju promocije Republike Srpske svake godine se organizuje višednevna manifestacija koja kroz različite programske aktivnosti podstiče razmjenu kulturnih ostvarenja i kulturne baštine, predstavlja prirodne ljepote, turistička mjesta i rute, ugostiteljstvo, kulinarstvo i vino, prezentuje investicione mogućnosti, i kao najbitnije učvršćuje vezu između srpskog naroda sa obje strane Drine.\nUmjetnici i stvaraoci iz različitih sfera djelovanja, turistička ponuda, privredni potencijali, nauka i kultura Republike Srspke promovišu se u Beogradu, Novom Sadu i drugim gradovima i mjestima u Srbiji.\nProjekat realizujemo u saradnji sa umjetnicima, naučnicima i privrednicima koji su rodom ili porijeklom iz Republike Srpske a žive i rade u Srbiji, kao i u saradnji sa umjetnicima, naučnicima i privrednicima Srbije. Naravno, posebnu saradnju ostvarujemo sa zavičajnim društvima i udruženjima u Srbiji.\nPredstavništvo Republike Srpske u Srbiji i inače, kontinuirano, radi na predstavljanju Republike Srpske u Srbiji kroz sve navedene oblasti, ali je ova manifestacija pokrenuta u želji da se skrene posebna pažnja javnosti u Beogradu i u Srbiji na Republiku Srpsku i naš program rada.\nU ovaj projekat mogu da se uključe i drugi sadržaji za koje se procijeni da su reprezentativni i da bi ih trebalo promovisati, a postiču i doprinose jačanju veza između Republike Srpske i Srbije.\n„Dani Srpske u Srbiji“ 2020. godine\nU skladu sa preporukama i ograničenja zbog pandemije virusa korona, Predstavništvo Republike Srpske u Srbiji svoju osmu manifestaciju „Dani Srpske u Srbiji“ organizovalo je i realizovalo kroz šest kolažnih tv emisija koje su emitovane na RTRS-u, RTS-u i 44 regionalne i lokalne televizije.\n„Dani Srpske u Srbiji“ 2019. godine\nManifestacija „Dani Srpske u Srbiji“ 2019. godine pripremljena je sedmi put po redu i imala je 24 programa u više od 30 izvođenja u 21 gradu i opštini u Srbiji.\nProgram manifestacije pogledajte OVDJE\nNa linkovima ispod pogledajte:\nSvečano otvaranje manifestacije „Dani Srpske u Srbiji“\nU okviru manifestacije „Dani Srpske u Srbiji“ održan sastanak privrednika Republike Srpske i Vojvodine\nDug i glasan aplauz za glumce Narodnog pozorišta Republike Srpske\nMuzički sastav „Katera“ iz Istočnog Sarajeva nastupio u Bogosloviji Svetog Save u Beogradu\nHercegovci i prijatelji darovali krv u Novom Sadu\nSvečano zatvaranje manifestacije - Cvijanović: „Dani Srpske u Srbiji“ dodatno jačanje veza Srbije i Srpske